Πότε και πώς άρχισαν τα δακτυλικά αποτυπώματα να διαλευκαίνουν εγκλήματα | Kokoria.gr\nHome ΚΟΣΜΟΣ Πότε και πώς άρχισαν τα δακτυλικά αποτυπώματα να διαλευκαίνουν εγκλήματα\nΠότε και πώς άρχισαν τα δακτυλικά αποτυπώματα να διαλευκαίνουν εγκλήματα\nΤο ημερολόγιο έγραφε 19 Ιουνίου 1892 όταν ένα αιματοβαμμένο αργεντίνικο δακτυλικό αποτύπωμα είχε μια μοχθηρή ιστορία να διηγηθεί.\nΤα δύο μικρά παιδιά της Φραντσέσκα Ρόχας ήταν νεκρά στο σπίτι τους σε μια μικρή κωμόπολη έξω από το Μπουένος Άιρες. Η μητέρα, που έφερε ίχνη επίθεσης με μαχαίρι στον λαιμό της, είπε πως ήταν ένας γείτονας, ονόματι Βελάσκες, που την είχε απειλήσει ξανά εκείνη τη μέρα, όταν εκείνη αρνήθηκε για άλλη μια φορά να ενδώσει στο επίμονο φλερτ του.\nΕπιστρέφοντας η Ρόχας στο σπίτι, είδε τον Βελάσκες να βγαίνει από την εξώπορτα. Μέσα στο σαλόνι κείτονταν μαχαιρωμένα τα δυο της παιδιά, το εξάχρονο αγόρι και το τετράχρονο κορίτσι της.\nΗ αστυνομία συνέλαβε και ανέκρινε τον άντρα, ο οποίος αρνιόταν ωστόσο κάθε εμπλοκή στην υπόθεση. Συνέχισε μάλιστα να μην αποδέχεται τις κατηγορίες παρά τις ιδιαιτέρως επώδυνες τεχνικές των ανακριτών. Κάποια στιγμή οι αστυνομικοί τον έδεσαν πάνω στα πτώματα των δυο παιδιών μπας και «σπάσει», αλλά και πάλι τίποτα. Ο Βελάσκεθ ούρλιαζε πως ήταν αθώος παρά το γεγονός ότι πέρασε όλη την επόμενη βδομάδα μέσα σε καθημερινή βία, ξυλοδαρμούς και βασανιστήρια.\nΗ υπόθεση είχε φτάσει σε αδιέξοδο, κι έτσι κλήθηκε κάποιος Χουάν Βούσετιτς, ένας 34χρονος κροάτης μετανάστης στην Αργεντινή που ήταν πια επικεφαλής της Εγκληματολογικής Διεύθυνσης της Αστυνομίας, να συμβάλει στο έργο της εξιχνίασης. Ο αξιωματικός είχε μαγευτεί από τις ανθρωπομετρικές έρευνες του Γάλλου Αλφόνς Μπερτιγιόν εδώ και μια δεκαετία και είχε πλέον τις δικές του θεωρίες πάνω στη βιομετρία. Έστειλε λοιπόν τον βοηθό του στον τόπο του εγκλήματος για να δει αν το σύστημα ταυτοποίησης υπόπτων που είχε εν σπέρματι δημιουργήσει μπορούσε να λύσει το μυστήριο…\nΟ φόνος που τα άλλαξε όλα\nΟ Μπερτιγιόν, αρχειοθέτης άλλοτε της Αστυνομίας των Παρισίων, είχε κρίνει ότι οι μέθοδοι αναγνώρισης δραστών που εφαρμόζονταν από τις γαλλικές αρχές ήταν ανεπαρκείς, κι έτσι αποφάσισε να φτιάξει ένα πιο αξιόπιστο σύστημα αντιστοίχησης που θα βασιζόταν στη μέτρηση (έντεκα) μερών του σώματος, όπως το μέγεθος της κεφαλής, του μήκους των άκρων και των γενικότερων διαστάσεων του σώματος. Στη δική του μέθοδο γινόταν ακόμη αναφορά στα στίγματα που εντοπίζονταν στο σώμα, όπως ουλές, τατουάζ κ.λπ., αλλά και σε συγκεκριμένα χαρακτηριστικά της προσωπικότητας του φυσικού προσώπου.\nΗ ανθρωπομετρία, γνωστή τότε και ως μπερτιγιονάζ (bertillonage), από το όνομα του επινοητή της Μπερτιγιόν, υιοθετήθηκε σύντομα από τις βρετανικές και τις αμερικανικές αστυνομικές αρχές, κάνοντας τον εγκληματολόγο γνωστό στα πέρατα του κόσμου. Ο Βούσετιτς είχε εντυπωσιαστεί μεν κι αυτός από τη νέα μέθοδο, τη θεωρούσε όμως γεμάτη ψεγάδια, κι έτσι στράφηκε σε ένα πανάρχαιο σύστημα ταυτοποίησης των ανθρώπων: τα δακτυλικά αποτυπώματα!\nΠαρενθετικά, η Ιστορία θα δικαίωνε τον κροάτη μετανάστη, καθώς μόλις λίγα χρόνια αργότερα το μπερτιγιονάζ κρίθηκε αναξιόπιστο αφού όχι μόνο οι μετρήσεις αλλοιώνονταν με την πάροδο του χρόνου, αλλά και υπήρχε πάντα η πιθανότητα διαφοροποίησης ως προς τον τρόπο των μετρήσεων που πραγματοποιούνταν από διαφορετικά άτομα.\nΟ Βούσετιτς εισήγαγε στη σύγχρονη εγκληματολογία αυτό που οι αρχαίοι πολιτισμοί ήξεραν σχεδόν διαισθητικά, ότι κάθε ανθρώπινο αποτύπωμα είναι μοναδικό. Οι Βαβυλώνιοι απαιτούσαν εξάλλου το δακτυλικό αποτύπωμα των συμβαλλόμενων μελών πάνω στα πήλινα συμβόλαια για να απαλλαγούν από την πλαστογραφία ήδη από το 2000 π.Χ. Αλλά και πολλοί ακόμα λαοί της αρχαιότητας τα χρησιμοποιούσαν εν είδει υπογραφής για την πιστοποίηση της ταυτότητας του πολίτη, όπως μαρτυρούν αγγεία του ελληνικού, κινεζικού, αιγυπτιακού και ρωμαϊκού πολιτισμού.\nΠαρά ταύτα, το θέμα των δακτυλικών αποτυπωμάτων ξεχάστηκε τελικά από την οικουμένη και έπρεπε να περάσουν αρκετές χιλιάδες χρόνια για να το ξαναθυμηθεί, μέχρι το 1892 δηλαδή ακριβώς! Γιατί αυτή θα ήταν η πρώτη ποτέ χρήση δακτυλικών αποτυπωμάτων από την εγκληματολογία.\nΟ ερευνητής του Βούσετιτς, ο επιθεωρητής Αλβάρες της Κεντρικής Αστυνομικής Διεύθυνσης, δασκαλεμένος από τον ίδιο, αναζήτησε δακτυλικά αποτυπώματα στον τόπο του εγκλήματος και βρήκε τελικά ένα «καφέ ίχνος» πάνω στην πόρτα της κρεβατοκάμαρας, το οποίο εξετάζοντάς το αποδείχτηκε πως ήταν αποτύπωμα δακτύλου από ξεραμένο αίμα. Ο Βούσετιτς, διευθυντής του Κέντρου Δακτυλοσκοπίας του Μπουένος Άιρες, μιας δακτυλοσκοπίας που είχε ο ίδιος ανακαλύψει την προηγούμενη χρονιά, έβαλε τη Ρόχας να του δώσει το δακτυλικό της αποτύπωμα πάνω σε μελάνι, θέλοντας να ελέγξει τη θεωρία του.\nΤην οποία αποκαλούσε «συγκριτική δακτυλοσκοπία» και βάσιζε όχι τόσο πάνω στο μπερτιγιονάζ, όσο στα παρατηρησιακά δεδομένα και τα πειράματα του πολυμαθούς βικτοριανού σερ Φράνσις Γκάλτον, που ήταν μεν ξάδερφος του Κάρολου Δαρβίνου, δεν είχε ωστόσο να ζηλέψει σε τίποτα τον αιρετικό φυσιοδίφη σε όρους επιστημοσύνης.\nΟ Γκάλτον, μέσα στο τεράστιο σε έκταση και όγκο έργο του, είχε υπογραμμίσει κάπου πως τα δακτυλικά αποτυπώματα μπορούσαν να θεωρηθούν αξιόπιστα ως προσωπικά τεκμήρια καθώς δεν επιδέχονταν αλλοιώσεις. Το θέμα που παρέμενε όμως ήταν αν είναι πράγματι μοναδικά σε κάθε άνθρωπο. Η απόδειξη της θεωρίας έμελλε να είναι εμπειρική, γεννώντας ένα νέο πεδίο εγκληματολογικής έρευνας.\nΓιατί μπορεί ο γερμανός ανατόμος J.C. Mayer να είχε υπαινιχθεί ήδη από το 1788 ότι τα σχέδια που αφήνει η επιδερμίδα της εσωτερικής πλευράς των δακτύλων είναι μοναδικά για κάθε άνθρωπο, κανείς δεν του είχε δώσει όμως σημασία. Οι ανθρωπομετρικές μέθοδοι του Μπερτιγιόν έκαναν εξάλλου θραύση στις αστυνομίες της Δύσης και κάθε εγκληματολογική συζήτηση ήταν κομμένη!\nΠαρά το γεγονός ότι ακόμα και ο Βούσετιτς δεν είχε παρά μια στοιχειώδη κατανόηση των αναγνωριστικών τεχνικών, κατάφερε να συνάγει το συμπέρασμα ότι το ξεραμένο αποτύπωμα στην πόρτα ήταν της Ρόχας. Φέρνοντάς τη ενώπιον του θριάμβου αυτού της σήμανσης, η μητέρα ξέσπασε σε αναφιλητά και ομολόγησε το έγκλημά της.\nΗ Ρόχας είχε σκοτώσει τα παιδιά της στην απέλπιδα προσπάθειά της να βελτιώσει τις πιθανότητες να την παντρευτεί ο σύντροφός της, ο οποίος φυσικά και θα την παντρευόταν αν δεν είχε «αυτά τα κουτσούβελα», όπως της έλεγε διαρκώς. Την ώρα που η σύγχρονη Μήδεια καταδικαζόταν σε ισόβια δεσμά, η μεγάλη νίκη ήταν της σήμανσης και όχι των ανακριτικών αρχών.\nΚαι ιδιαιτέρως του Βούσετιτς, η πίστη του οποίου στα δακτυλικά αποτυπώματα είχε δικαιωθεί απόλυτα, αν και δεν είναι αυτό το τέλος της ιστορίας μας. Η υπόθεση Ρόχας και η δαιμόνια εξιχνίασή της έστρωσε το έδαφος για τη χρήση των δακτυλικών αποτυπωμάτων στην αναγνώριση και ταυτοποίηση φυσικών προσώπων. Ταυτοχρόνως, ο κροάτης μετανάστης απέδειξε την ανωτερότητα και αποτελεσματικότητα των δακτυλικών αποτυπωμάτων σε σχέση με όλα τα άλλα βιομετρικά στοιχεία που χρησιμοποιούσαν οι διωκτικές αρχές, που κατέληγαν συχνά σε κωμικοτραγικές καταστάσεις…\nΗ μάχη του Βούσετιτς με το κατεστημένο\nΟ δαλματός ανθρωπολόγος και εγκληματολόγος τελικά Χουάν (Ιβάν ήταν το πραγματικό του όνομα) Βούσετιτς, πατώντας πάνω στις απόψεις του σερ Φράνσις Γκάλτον που είχε διαβάσει σε μια επιστημονική επιθεώρηση, άρχισε να συλλέγει αποτυπώματα και των δέκα δακτύλων από τους κακοποιούς που έπεφταν στα χέρια του Αστυνομικού Τμήματος του Μπουένος Άιρες.\nΗ ενδελεχής του έρευνα στα ανθρωπομετρικά δεδομένα τον έκανε να καταλήξει πως τα αποτυπώματα θα μπορούσαν να ομαδοποιηθούν και να κατηγοριοποιηθούν σύμφωνα με μια σειρά προτύπων. Κι έτσι το 1891 ανακήρυξε πανηγυρικά τη γέννηση της συγκριτικής δακτυλοσκοπίας, την ίδια ώρα που ανέπτυξε και νέους μηχανισμούς για να επιτυγχάνει την καλύτερη δυνατή ποιότητα των συλλεγόμενων αποτυπωμάτων.\nΠαρά τον θρίαμβό του στην υπόθεση Ρόχας όμως, έπρεπε να περιμένει άλλα δυο χρόνια για να πειστούν τελικά οι επικεφαλής των αστυνομικών αρχών πως τα βιομετρικά δεδομένα του Μπερτιγιόν δεν ήταν απαραίτητα, καθώς από τα απλά δακτυλικά αποτυπώματα και μόνο θα μπορούσαν να έχουν καλύτερες και απείρως πιο αξιόπιστες αναγνωριστικές τεχνικές.\nΜέχρι και το 1894, που το σύστημά του έγινε τελικά δεκτό από την αστυνομία της Αργεντινής, ο ίδιος το είχε ραφινάρει ακόμα περισσότερο. Τώρα είχε κατηγοριοποιήσει έναν μεγάλο αριθμό καρτελών με αποτυπώματα και τις είχε ομαδοποιήσει σε μικρές λίστες, που ήταν εύκολο να αναζητηθούν.\nΟ ίδιος είχε μάλιστα αποκαλέσει τη μέθοδό του «γκαλτόνεια φαλαγγομετρία», αποδίδοντας την τιμή στον βικτοριανό πολυεπιστήμονα, την οποία έπειτα από συστάσεις συναδέλφων του άλλαξε τελικά σε «δακτυλοσκοπία». Η συγκριτική δακτυλοσκοπία του Βούσετιτς που ήδη από το 1892 είχε διακρίνει περισσότερα από 101 διαφορετικά μοτίβα δακτυλικών αποτυπωμάτων έμελλε να αφήσει βαριά κληρονομιά στην ανθρωπότητα.\nΤον Μάρτιο του 1892, ο Βούσετιτς άνοιξε το πρώτο εγκληματολογικό γραφείο του κόσμου για την εξιχνίαση εγκλημάτων αποκλειστικά με τη βοήθεια των δακτυλικών αποτυπωμάτων και μέχρι τα τέλη Ιουνίου θα μετρούσε την πρώτη εμφατική του νίκη. Την ώρα που η αστυνομία της Αργεντινής υιοθετούσε το σύστημά του και έδειχνε στον υπόλοιπο κόσμο πόσο ανώτερη ήταν η μέθοδος του Βούσετιτς από τα άλλα βιομετρικά συστήματα αναγνώρισης, ο ίδιος δημοσίευε τις θεωρίες και τις παρατηρήσεις του σε σειρά βιβλίων και άρθρων.\nΌταν κυκλοφόρησε το 1904 η «Dactiloscopía Comparada» («Συγκριτική Δακτυλοσκοπία»), το μεγάλο του έργο, και μεταφράστηκε σε πάμπολλες γλώσσες, όργωνε πια τον κόσμο εκπαιδεύοντας τις αστυνομίες και δίνοντας διαλέξεις σε εγκληματολογικά συνέδρια. Είχε φτιάξει πράγματι το πιο αψεγάδιαστο σύστημα αναγνώρισης που υπήρχε.\nΚι έτσι ήταν η Αργεντινή η πρώτη χώρα του κόσμου που καταργούσε την ανθρωπομετρία και υιοθετούσε τα ασφαλέστερα δακτυλικά αποτυπώματα στα ποινικά μητρώα των δραστών της. Οι περισσότερες λατινοαμερικάνικες (ισπανόφωνες) χώρες συνεχίζουν να εφαρμόζουν το σύστημα ταξινόμησης αποτυπωμάτων του Βούσετιτς.\nΈνα νέο σύστημα που κυκλοφόρησε λίγο αργότερα από τον William Henry υιοθετήθηκε το 1901 από τη Σκότλαντ Γιαρντ και συνεχίζει να παραμένει σε ισχύ στις χώρες της Ευρώπης και τις ΗΠΑ. Η συντριπτική πλειονότητα των εγκληματολογικών του κόσμου συνεχίζει να βασίζεται είτε στο σύστημα του Βούσετιτς είτε του Henry, ενώ η Interpol χρησιμοποιεί και τις δύο μεθόδους.\nΑν πρέπει να το πούμε, το Ολοκληρωμένο Αυτοματοποιημένο Σύστημα Αναγνώρισης Δακτυλικών Αποτυπωμάτων του FBI (το διαβόητο IAFIS), η μεγαλύτερη βιομετρική βάση δεδομένων του κόσμου, φιλοξενεί σήμερα τα αποτυπώματα περισσότερων από 103 εκατομμυρίων Αμερικανών, αλλά και από άλλους 73.000 υπόπτους τρομοκρατίας στα μήκη και τα πλάτη της Γης.\nΟ γυναικολόγος Νίκος Παπανικολάου διεγράφη απο τον Ιατρικό Σύλλογο Αγγλίας\nΟ Δρ. Νίκος Παπανικολάου, γνωστός ως μαιευτήρας- γυναικολόγος και ουρογυναικολόγος, διεγράφη απο τον Ιατρικό Σύλλογο Αγγλίας στις 8 Μαϊου...


Το δέρμα μας είναι το μεγαλύτερο όργανο του σώματος, με σημαντικές λειτουργίες. Η υγεία και η εμφάνισή του επηρεάζονται καθημερινά από διάφορους παράγοντες.\nΤα γονίδια, ο ήλιος, η ατμοσφαιρική ρύπανση, το κάπνισμα είναι παράγοντες που επιταχύνουν τη διαδικασία της γήρανσης. Εκτός από τα προϊόντα περιποίησης και τις κοσμητικές θεραπείες, μπορούμε και μόνοι μας να ενισχύσουμε την υγεία και τη λάμψη του.\nπροηγούμενοΗ καθημερινή περιποίηση είναι υπόθεση λίγων λεπτών\nεπόμενοΠώς να ταΐσετε το μωρό σας στα πρώτα του βήματα….


Αυτοί που έφυγαν το 2016 και δεν τους κλάψατε στο Facebook |\nHome / SOCIAL / Αυτοί που έφυγαν το 2016 και δεν τους κλάψατε στο Facebook\n(Geoffrey Hill – Άγγλος ποιητής – πέθανε 30 Ιουνίου 2016)\nΗ Esma Redzepova ήταν η βασίλισσα των τσιγγάνων, έφερε την μουσική των Ρομά στα ευρωπαϊκά σαλόνια και άφησε εποχή. Όσο άλλοι μιξοκλαίνε για κακομαθημένα πλουσιόπαιδα που έκαναν 5-6 χιτάκια, η Esma δεκαετίες ολόκληρες δούλευε και τραγουδούσε, συχνά χωρίς καν μικρόφωνο, σε χρόνια δύσκολα. Υιοθέτησε 47 παιδιά και έκανε πάνω από 23 χιλιάδες συναυλίες για φιλανθρωπικούς σκοπούς. Πέθανε στις 11 Δεκεμβρίου 2016, την ίδια χρονιά που πέθανε και ο Juan Gabriel, παρόμοιο σύμβολο για την Νοτιοαμερικάνικη μουσική.\n4 εκατομμύρια άνθρωποι βγήκαν στους δρόμους να χειροκροτήσουν τον John Glenn. Σε μια εποχή που οι Ρώσσοι έδειχναν ανίκητοι στο διάστημα, ο μεγάλος σε ηλικία και σε ύψος αστροναύτης όμως τα κατάφερε. Λόγω βλάβης υπολόγισε μόνος του την τροχιά επιστροφής στη Γη και παρά το γεγονός ότι τα μηχανήματα έλεγαν ότι δεν δούλευε η προστασία θερμοκρασίας κατάφερε να προσθαλασσωθεί. Μπήκε στην πολιτική με προτροπή του Κένεντι και ο ίδιος ανακοίνωσε στα παιδιά του προέδρου την δολοφονία. Πολέμησε για το περιβάλλον και υποστήριξε την θεωρία της Εξέλιξης όταν ακόμα στις ΗΠΑ ήταν δύσκολο αυτό.\nΤον ίδιο μήνα πέθαναν δυο μεγάλες ορειβάτισσες που πολέμησαν για τα γυναικεία δικαιώματα. Η Junko Tabei και η Valerie Hunter Gordon βρέθηκαν στις κορυφές του κόσμου με πάθος για το βουνό. Για να φτάσουν στο βουνό όμως έπρεπε πρώτα να βγούνε από την κουζίνα. Ο Τύπος τις χλεύαζε αλλά αυτές συνέχιζαν, όπως και την Phyllis Schlafly, πολέμιο του φεμινισμού που πέθανε το 2016 και τελικά έδειξε πως μια δυναμική γυναίκα μπορεί να πετύχει αλλαγές στους νόμους.\nO Donald Henderson, διευθυντής του Διεθνή Οργανισμού Υγείας, νίκησε αρρώστιες που θέριζαν ως τότε και ο Luc Hoffmann, οικολόγος και ορνιθολόγος δώρισε δισεκατομμύρια ενώ ο ίδιος οδηγούσε ένα Fiat Panda. Πολέμησε για τα αγαπημένα του πουλιά κόντρα στον Φράνκο και τον Μάο άφοβα. Ο Jia Jinglong έφτιαξε αυτοσχέδια όπλα και σκότωσε για να βρει το δίκιο του σε μια χώρα άδικη. Πέθανε φέτος ο Ernst Neizvestny πολιτικοποιημένος καλλιτέχνης που πήγε κόντρα πολλές Ρωσικές δικτατορίες που συνδύασε την φιλοσοφία με την Τέχνη και την πολιτική και μας έδωσε το “δέντρο της ζωής”. Ο φιλόσοφος της Αριστεράς Hilary Putnam είχε το θάρρος να αλλάξει πολλές φορές θέση και κάθε φορά οι αναλύσεις και οι δικαιολογίες του έγραφαν εποχή.\nΚλάφτε αν θέλετε κάτι δευτεράντζες ηθοποιούς που πέθαναν το 2016, εγώ θα θυμηθώ τον Ντάριο Φο και τον Andrzej Wajda που πέθαναν κι οι δυο τον περασμένο Οκτώβρη όπως και ο άλλος μεγάλος σκηνοθέτης, ο Michael Cimino . Ή τον Ιρλανδό Τσέχωφ, τον William Trevor. Έναν Οκτώβρη στον οποίο δέχτηκαν επιτέλους ότι πέθανε ο Raoul Wallenberg, ο σωτήρας των Εβραίων στον 2ο Π.Π. Είχε εξαφανιστεί 32 χρονών το 1945 αλλά κανένας δεν ήθελε να παραδεχτεί ότι τον είχαν σκοτώσει. Οι Ρώσσοι με βρώμικη φωλιά για όλα όσα είχαν κάνει και δεν είχαν κάνει για τους Εβραίους, οι Σύμμαχοι ομοίως. Αυτός σιωπηλά και με καθημερινό κίνδυνο της ζωής του έμπαινε στην κατεχόμενη από τους Ναζί Ουγγαρία και έσωζε χιλιάδες. Ανακηρύχτηκε επίσημος πολίτης πολλών χωρών έκτοτε, πολλοί δρόμοι ονομάστηκαν προς τιμή του από τους επιζώντες και τα παιδιά τους. Σαν την Jane Fawcett, την γυναίκα που βοήθησε να σπάσουν οι κωδικοί Enigma ή τον Elie Wiesel, τον ακούραστο χρονογράφο του Ολοκαυτώματος, όσο άσχημα πράγματα κι αν περιέγραφε στα βιβλία το πάντα ακολουθούσε ένα “κι όμως….” για να σου δώσει ελπίδα.\nΜπορώ να συνεχίσω πολύ ακόμα έτσι. Αν ξέρατε όλους τους παραπάνω και παρόλα αυτά συνεχίζετε να θεωρείτε πιο σημαντικούς κάτι ποπ τραγουδιστές, προτείνω να googlάρετε τουλάχιστον τις βιογραφίες και να αναθεωρήσετε. Ζούμε σε μια αλαφροίσκιωτη εποχή και ίσως πρέπει να θυμόμαστε αυτούς που βοήθησαν για να είμαστε εμείς τώρα τόσο άνετοι να διατυμπανίζουμε στο Facebook ότι “κλάψαμε” που πέθανε ο κάθε παπάρας της σειράς. “Κι όμως…”\nTags rip διάσημοι επικήδειος θάνατος\nPrevious Γράφουμε και διαβάζουμε πιο πολύ από ποτέ\nNext Ο σκύλος ξέρει\nΔεν το χρειάζεστε. Με ένα τζιν, ξυπόλητοι και αξύριστοι ταξιδεύουμε. Σαν τον Τζωρτζ. Δεν ήταν …


Μπέργκερ για χορτοφάγους! | Κλινικός Διαιτολόγος MSc Θεσσαλονίκη\nΙουλία Χαριστού ΔιατροφολόγοςΧρήσιμα άρθραSmoothie και ΣνακΜπέργκερ για χορτοφάγους!\nΜπέργκερ για χορτοφάγους!\n07.09.2020 | Smoothie και Σνακ\n680γρ γλυκοπατάτα (2 μεσαίες ή 3 μικρές)\n1/2 φλυτ. κινόα\n1 φλυτ νερό\n425γρ μαύρα φασόλια (1 1/2 φλυτ.)\n1/2 φλυτ. ψιλοκομμένο κόκκινο κρεμμύδι\n1/3 φλυτ. ψιλοκομμένο φρέσκο κόλιανδρο\n1 κουτ. γλυκού σκόνη τσίλι (προαιρετικά)\n1 1/4 φλυτ. βρώμη\n8 ψωμάκια χάμπουργκερ\nΠροθερμαίνουμε το φούρνο στους 200 Ο C. Παίρνουμε ένα ταψί και τοποθετούμε ένα αντικολλητικό χαρτί.\nΨήνουμε τις γλυκοπατάτες. Κόβουμε τις γλυκοπατάτες στη μέση. Τις τοποθετούμε στο ταψί και τις αφήνουμε να ψηθούν για 30 έως 40 λεπτά. Τις αφήνουμε στην άκρη.\nΣε μια μικρή κατσαρόλα τοποθετούμε μαζί την κινόα και το νερό. Βάζουμε στην αρχή υψηλή θερμοκρασία και στη συνέχεια το χαμηλώνουμε για να σιγοβράσει. Περιμένουμε να πιει όλο το νερό, περίπου 11 με 14 λεπτά, και μετά κατεβάζουμε από τη φωτιά.\nΜόλις κρυώσουν αρκετά οι γλυκοπατάτες αφαιρούμε τη φλούδα και παίρνουμε το εσωτερικό. Σε ένα μπολ βάζουμε τις γλυκοπατάτες, το κινόα, τα φασόλια, το κρεμμύδι, το κόλιανδρο, το σκόρδο, την πάπρικα, το κύμινο, τη σκόνη τσίλι και το αλάτι. Ανακατεύουμε καλά όλα τα υλικά μέχρι να ομογενοποιηθούν. Θα είναι εντάξει αν τα φασόλια σπάσουν.\nΠασπαλίζουμε τη βρώμη πάνω από το μείγμα και ανακατεύουμε καλά με ένα κουτάλι μέχρι το μείγμα να γίνει λίγο σκληρό και να μπορούμε να πλάσουμε τα μπιφτέκια.\nΠλάθουμε τα μπιφτέκια μας και τα βάζουμε στο ταψί με το αντικολλητικό χαρτί. Τα αλείφουμε με ελάχιστο ελαιόλαδο και τα ψήνουμε για 35 λεπτά μέχρι να ροδίσουν αρκετά.\nΒάζουμε ένα ψωμάκι από κάτω, το μπιφτέκι και ότι λαχανικά θέλουμε. Στη συνέχεια βάζουμε και το άλλο ψωμάκι από πάνω και ολοκληρώνουμε το μπέργκερ μας.


Δημιουργήθηκε : 03 Οκτωβρίου 2021\nΚάνοντας λογοπαίγνιο, αλλά και βλέποντας την κοινωνική και... σχολική πραγματικότητα, αξιολογώ ότι πρέπει να στήσουμε ένα, αν όχι βωμό (!), τουλάχιστον υπομνηστικό κείμενο για τον πατριώτη μας Στέλιο Μαφρέδα!\nΗ επαγγελματική σταδιοδρομία του Στέλιου ήταν materia gravis. Ήταν χρήματα και οικονομικές αλχημείες του τραπεζικού καπιταλισμού μέσα στον οποίον φαντάζεται ο σημερινός κόσμος ότι είναι υποχρεωτικά δεσμευμένος. Ευτυχώς δεν πίστεψε κάτι τέτοιο και ο Στέλιος, αλλά έκανε πάρεργο «την βαρεία ύλη» γιατί κατάλαβε ότι η ποίηση είναι ζωή στην πιο συμπυκνωμένη της παρουσία!\nΟ Στέλιος είναι ελεύθερος από το ελάττωμα των συναδέλφων του στην ποίηση και την λογοτεχνία, τον σνομπισμό των διανοούμενων! Άνθρωπος απλός και καθημερινός, γράφει στην τελευταία ποιητική του συλλογή «Βήμα πριν» στο ποίημα «Πριν και μετά»:\n«Μα πώς σαν κυνικός να νιώσω σίγουρος\nΣαν σαρκαστής στρατόπεδο ν’ αλλάξω;»\nΞέρει ότι για να είναι ποιητής δεν πρέπει μόνο να γράφει ποιήματα, αλλά και να τα υπερασπίζεται! Όπως γράφει στον Χανς Μπέντερ ο Paul Celan: «Μόνο τα αληθινά χέρια γράφουν αληθινά ποιήματα». Ένα ποίημα πρέπει να είναι ψηλαφητό και σιωπηλό, σαν παλιό δαχτυλίδι στον αντίχειρα. Πολλές φορές όμως οι λέξεις έχουν σκοτώσει τις εικόνες ή τις επικαλύπτουν. Γράφει για μας ο Στέλιος στο ποίημα «Έχουν μια κούραση τα λόγια» στην ίδια συλλογή:\n«Πάλιωσαν οι μέρες κι έχουν μια κούραση τα λόγια\nέρχονται από άλλες εποχές πένθιμα και θλιβερά,\nστ’ αζήτητα το έτυμο, δίχως συγκίνηση τα λεξιλόγια,\nαντίλαλος δε βγαίνει απ’ τις πλαγιές, η σιωπή βοά»\nΟ Στέλιος αγωνίζεται να παραμένει χριστιανός και ρίχνει στον αγώνα αυτόν, με τα ποιήματα, το σπόρο μιας βαθιάς πίστης στην καλοσύνη των συνανθρώπων. Στο ποίημα «Χέρι στον ώμο» της τελευταίας συλλογής, μας λέει ότι «ένιωσα ένα χέρι απαλά στον ώμο να με ακουμπάει... πάνω μου εφάπτεται παράδεισος» (σελ. 13). Δεν γίνεται να είναι ομογνώμων αυτών, που τον συνάνθρωπο τον ονομάζουν και τον φοβούνται σαν την κόλαση! Αντίθετα ο δικός μας ποιητής μάς λέει επιπροσθέτοντας: «Το χέρι στον ώμο ένιωθα να με υπερασπίζεται και να με συντροφεύει».\n«Η ποίηση δεν είναι ένα αγωνιστικό αυτοκίνητο που τρέχει ασυναίσθητα σε μια κυκλική τροχιά. Είναι ένα νοσοκομειακό, που τρέχει για να σώσει κάποιον» (Γ. Γεφτουσένκο). Και ο Στέλιος γράφει: «Αν σε διαβάζω, ποιητή, είναι να παίρνω θάρρος» (Προσομοίωση Γαλήνης, σελ. 55, από την συλλογή «Νεύμα από απέναντι»), γιατί: «Ζούμε μέσα σε μια κουλτούρα που γίνεται βαθμιαία μια αεροδυναμική σήραγγα κουτσομπολιού· ενός κουτσομπολιού που επεκτείνεται από την θεολογία και την πολιτική σ’ έναν άνευ προηγουμένου θόρυβο γύρω από ιδιωτικές υποθέσεις (η ψυχαναλυτική διαδικασία είναι η υψηλή ρητορική του κουτσομπολιού). Αυτός ο κόσμος δεν θα τελειώσει ούτε μ’ ένα βρόντο ούτε μ’ ένα λυγμό (όπως μας λέει ο T. S. Eliot) αλλά μ’ έναν τίτλο εφημερίδας, μ’ ένα σλόγκαν, μ’ ένα μυθιστόρημα της πεντάρας πιο χοντρό κι από κέδρο του Λιβάνου» (E. Steiner, Η σιωπή και ο ποιητής, σελ. 46).\nΓέμισε ο κόσμος... «χοντρές βλακείες» μεγάλες σαν τους κέδρους του Λιβάνου, και κανένας άνθρωπος που σκέφτεται δεν επιτρέπεται, ούτε έχει καν το δικαίωμα, να καλλιεργεί τον ιδιωτικό του Γιαπωνέζικο κήπο της ποίησης και της σκέψης! Δεν κάνει ο Στέλιος κάτι τέτοιο. Δεν είναι χόμπι του η ποίηση. Είναι αιμορραγική αιμοδοσία. Είναι ένας μικρός πελεκάνος που ανοίγει τις φλέβες του για να μην πεθάνουν από... σιδηροπενία αυτοί που αγαπά και τον αγαπούν!\nΛοιπόν, τι έχετε να πείτε στον κόσμο;\n«Και τι χρειάζονται οι ποιητές, σε τόσο μίζερους καιρούς;», αναρωτιέται ο Χέλντερλιν!\n«Αν σε διαβάζω, ποιητή, είναι να παίρνω θάρρος», (Προσομοίωση Γαλήνης, «Νεύμα από απέναντι», σελ. 55)\nΓια ποιο πράγμα να παίρνω θάρρος;\nΥπάρχουνε μπροστά μας από πολύ παλιά, από την εποχή του μύθου του Ηρακλή δύο κόσμοι. («Αυτά δεν έγιναν ποτέ, αλλά υπήρχαν ανέκαθεν»). Ο ένας φωτεινός, λογικός και ήσυχος. Ο άλλος ερεβώδης, γεμάτος μυστικά και ψέματα και ανυποψίαστες εκπλήξεις. Τα σύνορα μεταξύ τους είναι ασαφή και φυσικά χρειάζεσαι κριτήρια για να διαλέξεις. Το... «αυτό θέλω εγώ...» δεν είναι κριτήριο, αφού χθες ήθελες κάτι άλλο! Είναι δίλημμα και επιλογή απόφασης «στο συνωστισμό να περπατάς μοναχός»! Χρειάζεσαι «τον όρκο πρόσημο στα πάγια όνειρα»!\nΟι δάσκαλοι στις τάξεις δεν λένε για τον ποιητή και οι εφημερίδες πια δεν δημοσιοποιούν ποιήματα! Είναι... too much και ντεμοντέ. Τουλάχιστον όμως, κάποιοι, όσοι το θέλουν, ας κρατάμε «Αναμμένο καντήλι» την ποίηση του Στέλιου και ας πορευόμαστε κατά την φωτεινή του προτροπή\n«Η ποίηση δεν είναι για να χάνουμε το θάρρος μας.\nΗ ποίηση είναι καντήλι να φωτίζει το δρόμο μας.»\n«Άξονας περιστροφής», σελ. 9\nΚαι για εσένα ποιητή, αφού σου ευχηθούμε «τα όσα καταθύμια» θέλουμε (προσφέροντας τα σα εκ των σων) να σου το πούμε ότι\n«Θα γυρίσουμε κάποτε στον τόπο μας\nγιατί έχει ο καιρός γυρίσματα,\nκάθε ταξίδι την επιστροφή του»\n(ένθα ανωτέρω, σελ. 11)


Τα βρήκαν για ΑΔΜΗΕ, απομένουν τα κόκκινα δάνεια - Ειδήσεις - Νέα Κρήτη\nΤώρα διαβάζετε: Τα βρήκαν για ΑΔΜΗΕ, απομένουν τα κόκκινα δάνεια\nΑνανέωση 11/12/2015, 21:42\nΤα βρήκαν για ΑΔΜΗΕ, απομένουν τα κόκκινα δάνεια\nΟι διαπραγματεύσεις μεταξύ κυβέρνησης και "Θεσμών" είναι μαραθώνιες και μάλιστα το οικονομικό επιτελείο αναγκάζεται συχνά να ξενυχτά: Λίγο πριν τις 3 τα μεσάνυχτα ολοκληρώθηκε η μαραθώνια συνάντηση του οικονομικού επιτελείου της κυβέρνησης με τους επικεφαλής των θεσμών, με συμφωνία των δύο πλευρών για το νέο ταμείο αποκρατικοποιήσεων και τον Ανεξάρτητο Διαχειριστή Μεταφοράς Ηλεκτρικής Ενέργειας (ΑΔΜΗΕ).\nΤο θέμα των κόκκινων δανείων συζητείται και σήμερα στη νέα συνάντηση μεταξύ των δύο πλευρών. Για αυτό και οι εκπρόσωποι των θεσμών θα αναχωρήσουν αύριο από την Αθήνα αντί για σήμερα το απόγευμα, που είχε αρχικά προγραμματιστεί.\nΚύκλοι του οικονομικού επιτελείου εκτιμούσαν ότι βρίσκονται κοντά στην τελική συμφωνία που θα οδηγήσει στην εκταμίευση της υποδόσης του 1 δισεκατομμυρίου ευρώ. Ανέφεραν, μάλιστα, μετά το τέλος της συνάντησης ότι η φόρμουλα της συμφωνίας για τα κόκκινα δάνεια έχει βρεθεί και θα αφορά στην παρούσα φάση τα επιχειρηματικά κόκκινα δάνεια. Για τα στεγαστικά δάνεια θα υπάρξει νέα ρύθμιση το νέο έτος, στο πλαίσιο της πρώτης αξιολόγησης.\nΟι συμφωνίες και οι διαφωνίες κυβέρνησης-δανειστών\nΤο Μέγαρο Μαξίμου, πάντως, παραμένει πιστό στον αρχικό σχεδιασμό του για το χρονοδιάγραμμα ψήφισης του νομοσχεδίου. «Βούλησή μας είναι όλα να κλείσουν άμεσα. Σε πολλά ήδη προχωράμε καλά», όπως λένε στο iefimerida.gr κυβερνητικές πηγές, επαναλαμβάνοντας ότι το πιθανότερο είναι να έρθει στη Βουλή προς ψήφιση το δεύτερο πακέτο προαπαιτουμένων στις 15 Δεκεμβρίου. Την Τρίτη λοιπόν πρέπει να έχει ψηφιστεί η συμφωνία καθώς η έγκριση για την εκταμίευση για την υποδόση του 1 δισ. ευρώ θέλει δύο ημέρες.\nΤα πιο σημαντικά θέματα, πάντως, βρίσκονται ακόμα στο «τραπέζι» της διαπραγμάτευσης. Βασικότερο όλων είναι η διευθέτηση των "κόκκινων" δανείων, καθώς οι δυο πλευρές διαγκωνίζονται για τον τρόπο με τον οποίο θα γίνει η διαχείρισή τους από ξένες εταιρείες.\nΕπιπλέον, μαίνεται η "μάχη" στο μέτωπο του ασφαλιστικού, που δε θα έρθει, όμως, προς ψήφιση στη Βουλή μέσα στο 2015. Ανοιχτό παραμένει το θέμα της αύξησης των εργοδοτικών εισφορών, ενώ η συζήτηση φαίνεται να ολοκληρώνεται προς τα μέσα Ιανουαρίου.\nΣε συμφωνία, αντιθέτως, κατέληξαν στο ζήτημα του ΑΔΜΗΕ. Η λύση προβλέπει διατήρηση του ελέγχου της πλειοψηφίας των μετόχων του Διαχειριστή από το Δημόσιο και διάθεση ποσοστού έως 49% σε στρατηγικό επενδυτή που θα είναι αντίστοιχη ευρωπαϊκή εταιρεία μέσω του Χρηματιστηρίου. Το Δ.Σ. θα αντικατοπτρίζει τη μετοχική σύνθεση, όπως ισχύει σε όλες τις Ανώνυμες Εταιρείες. Το Δημόσιο, δηλαδή, θα έχει την πλειοψηφία, ενώ ο διευθύνων σύμβουλος θα προκύπτει από συμφωνία με το στρατηγικό επενδυτή. Έτσι λύθηκε το θέμα του μάνατζμεντ που αποτελούσε το βασικό "αγκάθι" στη διαπραγμάτευση.\nΣύμφωνα με πληροφορίες, όσον αφορά το ταμείο ιδιωτικοποιήσεων, στη συνάντηση των δύο πλευρών συμφωνήθηκε το πλαίσιο λειτουργίας αυτού. Στο πενταμελές Διοικητικό Συμβούλιο του ταμείου θα συμμετέχουν τρεις εκπρόσωποι της ελληνικής κυβέρνησης και δύο των δανειστών.


Πώς να κάνετε τον Firefox πιο ιδιωτικό - DownloadAstro\nΣφαρμογές > Προγράμματα για Web > Πλοηγοί Ίντερνετ > Πώς να κάνετε τον Firefox πιο ιδιωτικό\nΟ περιηγητής Firefox, ο οποίος αναπτύχθηκε από το μη-κερδοσκοπικό Ίδρυμα Mozilla, έχει θετική φήμη ανάμεσα στους λάτρεις της ιδιωτικότητας καθώς είναι ένα ισχυρός περιηγητής που σέβεται τα δεδομένα σας. Η επιχειρηματολογία των πωλήσεων της εταιρίας βασίζεται ιδιαίτερα σε αυτό, αναφέροντας από την αρχή ότι «Στην Mozilla, πιστεύουμε ότι η ιδιωτικότητα είναι θεμελιώδους σημασίας για ένα υγιές διαδίκτυο.» Επίσης αξίζει να σημειώσουμε ότι η Mozilla προσπαθεί πολύ σκληρά να παραμείνει ουδέτερη και μακριά από την πολιτική προκειμένου να διατηρήσει την λαμπρή της φήμη. Αυτό έρχεται σε αντίθεση με τον κύριο ανταγωνιστή της, την Google (δημιουργό του περιηγητή Google Chrome), η οποία φαίνεται να είναι συνεχώς αναμειγμένη σε σκάνδαλα που αφορούν την πολιτική και την ιδιωτικότητα και έχει αναπτύξει μια αρνητική φήμη σχετικά με την υπεύθυνη διαχείριση δεδομένων.\nΤα καλά νέα είναι ότι πέρα από τα υπάρχοντα χαρακτηριστικά του, ο Firefox μπορεί να προσαρμοστεί προκειμένου να επιτύχει ένα μεγαλύτερο βαθμό ιδιωτικότητας. Η εκτέλεση ορισμένων απλών αλλαγών θα βελτιώσει την εμπειρία σας τόσο διαδικτυακά όσο και στον δικό σας σταθερό υπολογιστή.\nΠροεπιλεγμένος Πάροχος Αναζήτησης\nΜετά από ένα σύντομο χρονικό διάστημα με την Yahoo, ο Firefox χρησιμοποιεί ξανά την Google ως την κύρια μηχανή αναζήτησης. Αφού η Google είναι ιδιαίτερα διεισδυτική, θα κάνει θαύματα στην ιδιωτικότητα σας το να χρησιμοποιήσετε μια άλλη μηχανή αναζήτησης που νοιάζεται για την ιδιωτικότητα σας, όπως η DuckDuckGo ή η StartPage. Για να το αλλάξετε αυτό, μεταβείτε στο Μενού > Αναζήτηση > Προεπιλεγμένη Μηχανή Αναζήτησης. Οι εναλλακτικές επιλογές είναι επίσης πολύ φτωχές, οπότε θα χρειαστείτε να πατήσετε στο κουμπί «Αναζήτηση Μηχανών/ Εύρεση περισσότερων μηχανών αναζήτησης» που βρίσκεται παρακάτω. Αυτό θα σας επιτρέψει να συμπληρώσετε την λίστα σας με τις μηχανές αναζήτησης που πραγματικά θέλετε.\nΣημειώστε ότι ο Firefox, περιστασιακά θα προσπαθήσει να αλλάξει την μηχανή αναζήτησης ξανά σε εκείνη που είναι πιο δημοφιλής στην χώρα σας, η οποία συνήθως θα είναι η Google. Μπορείτε να το αποτρέψετε αυτό πηγαίνοντας στο Μενού> Επιλογές> Γενικά> Επιτρέψτε στον Firefox να: και έπειτα αποεπιλέξτε την επιλογή «Αυτόματη ενημέρωση των μηχανών αναζήτησης».\nΌσο ασχολείστε με τα δικαιώματα μηχανών αναζήτησης που περιγράφονται παραπάνω, θα δείτε επίσης τις επιλογές αυτόματης ενημέρωσης σε ένα κοντινό παράθυρο. Παρόλο που ορισμένοι πιστεύουν ότι η απενεργοποίηση των αυτόματων ενημερώσεων αυξάνει την ιδιωτικότητα, πρέπει να τονίσουμε ότι θα εκθέσει τον περιηγητή σας σε πολλές και περιττές τρωτότητες και αδυναμίες. Σας συνιστούμε να επιτρέπετε στον Firefox να ενημερώνεται αυτόματα.\nΣτις τελευταίες πρόσφατες εκδόσεις, ο Firefox από προεπιλογή επιτρέπει στον εαυτό του να παρακολουθεί τα τεχνικά δεδομένα αλληλεπίδρασης στον περιηγητή σας, φτάνοντας μέχρι την εγκατάσταση και εκτέλεση ερευνών στις συσκευές σας. Σίγουρα είναι ωραίο να συμμετέχετε στα προγράμματα του Firefox με στόχο να τους βοηθήσετε να δοκιμάσουν νέα χαρακτηριστικά και να ανακαλύψουν πώς οι πελάτες χρησιμοποιούν τον περιηγητή τους, αλλά ας το παραδεχτούμε: όσα δεδομένα φεύγουν συστηματικά από την συσκευή σας αποτελούν αδυναμία. Ακόμα και αν είναι ανώνυμα όπως ισχυρίζεται ο Firefox και απλά για να είστε ασφαλείς, συνιστούμε να εξαιρεθείτε πηγαίνοντας στο Μενού > Επιλογές > Απόρρητο & Ασφάλεια > Συλλογή και Χρήση Δεδομένων Firefox και να αποεπιλέγοντας όλες τις επιλογές. Μπορείτε επίσης να αποεπιλέξετε τις αναφορές υγείας και σφαλμάτων που βρίσκονται εκεί.\nΠροτεινόμενες ιστοσελίδες σε Νέα Καρτέλα\nO Firefox δεν τοποθετεί πλέον διαφημίσεις μεταξύ των προτεινόμενων ιστοσελίδων (ορισμένες φορές αναφερόμενα ως «Πλακίδια») οι οποίες παρατίθενται όταν ανοίγετε μια νέα καρτέλα. Όμως, και πάλι θα κάνει κάποιες προτάσεις, στέλνοντας αρκετά αιτήματα λήψης, αυξάνοντας τον χρόνο φόρτωσης και καταναλώνοντας εύρος ζώνης. Για να το απενεργοποιήσετε αυτό και να έχετε μόνο μία Νέα Καρτέλα, χρησιμοποιήστε το εικονίδιο με το γρανάζι στην πάνω δεξιά πλευρά της οθόνης και αποεπιλέγοντας τις επιλογές «Εμφάνιση κορυφαίων ιστοσελίδων» και «Εμφάνιση προτεινόμενων ιστοσελίδων». Αυτό επίσης θα σας προστατέψει από κάποιον αδιάκριτο που πέφτει πάνω στον υπολογιστή σας και ρίχνει μια ματιά στις ιστοσελίδες που επισκέπτεστε συχνά.\nΌπως αναφέραμε παραπάνω, δεν είναι όλες οι απειλές διαδικτυακές. Ορισμένες φορές, η προστασία σας από κάποιον αδιάκριτο συνάδελφο, επισκέπτη ή ακόμα και μέλος της οικογένειας σας μπορεί να είναι εξίσου σημαντική. Ένας απλός τρόπος για να διασφαλίσετε την ιδιωτικότητα σας πάνω σε αυτό το θέμα, είναι να επισκεφτείτε το Μενού > Απόρρητο & Ασφάλεια > Ιστορικό και να επιλέξετε «Εκκαθάριση ιστορικού όταν ο Firefox κλείνει» και/ή «Πάντα χρήση λειτουργίας ιδιωτικού περιηγητή. Όμως, να γνωρίζετε ότι αυτό θα κάνει την περιήγησή σας πιο ενοχλητική, καθώς δεν θα μπορείτε να χρησιμοποιήσετε τις μόνιμες επιλογές σύνδεσης, αποθηκευμένους κωδικούς πρόσβασης, φόρμες, και κάρτες καθώς και προηγούμενες αναζητήσεις. Πολλές προτιμήσεις ιστοσελίδων που θεωρείτε δεδομένες θα γίνουν αγγαρεία όταν θα πρέπει να τις εισάγετε κάθε φορά που ανοίγετε τον περιηγητή σας και τις επισκέπτεστε, ξεκινώντας με τον βομβαρδισμό από ειδοποιήσεις για τα cookies.\nΣτο παρελθόν, τα αιτήματα «μη-ανίχνευσης» ήταν ένα αρκετά ισχυρό εργαλείο ιδιωτικότητας, αλλά σήμερα αγνοούνται από πολλές μεγάλες εταιρίες ως εργαλεία, ξεκινώντας με τα πάντα παρόντα Google Analytics. Προκειμένου να αποκλείσετε πραγματικά αυτού του είδους την παρακολούθηση, θα πρέπει να χρησιμοποιήσετε ένα πρόσθετο όπως τα Ghostery, uBlockOrigin or AdBlockPlus. Παρόλα αυτά, για εκείνες τις λίγες ιστοσελίδες που ακόμα τηρούν τέτοια αιτήματα, μπορείτε να το ρυθμίσετε αυτό πηγαίνοντας στο Μενού > Επιλογές > Απόρρητο & Ασφάλεια > Προστασία από Καταγραφή.\nΠρόσθετα και αποτυπώματα περιηγητή\nΑυτό είναι ένα θέμα που χρήζει δικής του βαθιάς ανάλυσης, αλλά η ουσία είναι ότι σχεδόν όλοι οι περιηγητές είναι μοναδικοί με κάποιο τρόπο, ακόμα και αν παίζουν με αυτό έστω και λίγο. Όσο περισσότερο εξατομικευμένος είναι ο περιηγητής σας και όσα περισσότερα πρόσθετα χρησιμοποιείτε, τόσο πιο εύκολο είναι να έχετε μια μοναδική ετικέτα αποτυπωμάτων. Πρόκειται για ένα εσωτερικό μηχανισμό αναζήτησης που χρησιμοποιούν οι ιστοσελίδες για να σας παρακολουθούν στο διαδίκτυο ακόμα και όταν δεν αποθηκεύετε τα cookies στην συσκευή σας.\nΛιγάκι τρομακτικό εκ πρώτης όψεως εξαιτίας του ότι μοιάζουν με κώδικα, οι ρυθμίσεις διαμόρφωσης σας παρέχουν επιπρόσθετα εργαλεία για να τροποποιήσετε τον τρόπο που λειτουργεί ο Firefox περιηγητής σας. Πληκτρολογήστε about:config στην μπάρα URL για να αποκτήσετε πρόσβαση σε αυτές τις ρυθμίσεις και επιβεβαιώστε την προειδοποίηση που εμφανίζεται επιλέγοντας «Αποδέχομαι τον κίνδυνο». Οι προτιμήσεις θα εμφανιστούν με αλφαβητική σειρά και μπορείτε να τις βρείτε πληκτρολογώντας είτε ολόκληρο είτε ορισμένα γράμματα από το όνομα τους στην μπάρα αναζήτησης. Ορισμένες από τις σημαντικότερες για να ελέγξετε είναι οι παρακάτω:\nnetwork.cookie.cookieBehavior είναι μια ρύθμιση που βασίζεται σε ακέραιους αριθμούς και ελέγχει ποια cookies δέχεται ο περιηγητής σας από τις ιστοσελίδες. Μπορεί να δεχτεί μια από τις παρακάτω τιμές:\n0 – Αποδοχή όλων των cookies από προεπιλογή\n1 – Αποδοχή όλων των cookies μόνο από την αυθεντική ιστοσελίδα (αποκλείει cookies από τρίτα μέρη)\n2 – Αποκλεισμός όλων των cookies από προεπιλογή\nΜια λογικά ασφαλής ρύθμιση 1 θα δράσει με παρόμοιο τρόπο όπως ένα πρόσθετο φραγής για τα cookies που περιεγράφηκε παραπάνω.\nΤο media.peerconnection.enabled (WebRTC) επιτρέπει την επικοινωνία φωνής και βίντεο μέσω του περιηγητή σας, κάτι που δεν είναι κακό εάν τα χρησιμοποιείτε. Όμως, απλά και μόνο επειδή υπάρχει, μπορεί επίσης να εκθέσει την IP διεύθυνση σας σε αδιάκριτους – ακόμα και αν χρησιμοποιείτε VPN! Ρυθμίστε σε «false» για να το αποτρέψετε.\nΤο media.navigator.enabled επιτρέπει στις ιστοσελίδες να ενημερώνονται για την παρακολούθηση και την κατάσταση της κάμερας της συσκευής σας. Ρυθμίστε σε «false» για να το αποτρέψετε.\nΤο network.dns.disablePrefetch επιλύει αιτήματα για ονόματα τομέα από τον περιηγητή σας με τέτοιο τρόπο που βελτιώνει την απόδοση και τους χρόνους φόρτωσης, αλλά μπορεί επίσης να χρησιμοποιηθεί από χάκερ για την ανάκτηση κρυφών κλειδιών κρυπτογράφησης από την προσωρινή μνήμη της συσκευής σας και την υποκλοπή ευαίσθητων δεδομένων. Ρυθμίστε σε «true» για να το αποτρέψετε.\nΠαρόλο που ο Firefox είναι αδιαμφισβήτητα ένας εξαιρετικός περιηγητής που παρέχει άφθονη ιδιωτικότητα και ασφάλεια, μην ξεχνάτε ότι δεν είναι αδιαπέραστος. Για ολοκληρωμένη προστασία, συστήνουμε τον συνδυασμό με ένα αξιόπιστο VPN για να αποκρύψετε την ΙP διεύθυνση σας και για να έχετε πλήρη ανωνυμία στο Διαδίκτυο.


ΓΡΑΜΜΙΚΗ ΠΑΛΙΝΔΡΟΜHΣΗ ΜΕΘΟΔΟΣ ΕΛΑΧΙΣΤΩΝ ΤΕΤΡΑΓΩΝΩΝ - ppt κατέβασμα\nΔημοσίευσεZandra Rosi Τροποποιήθηκε πριν 3 χρόνια\nΠαρουσίαση με θέμα: "ΓΡΑΜΜΙΚΗ ΠΑΛΙΝΔΡΟΜHΣΗ ΜΕΘΟΔΟΣ ΕΛΑΧΙΣΤΩΝ ΤΕΤΡΑΓΩΝΩΝ"— Μεταγράφημα παρουσίασης:\n1 ΓΡΑΜΜΙΚΗ ΠΑΛΙΝΔΡΟΜHΣΗ ΜΕΘΟΔΟΣ ΕΛΑΧΙΣΤΩΝ ΤΕΤΡΑΓΩΝΩΝ\nΤΕΙ ΠΕΙΡΑΙΑ ΣΧΟΛΗ ΤΕΧΝΟΛΟΓΙΚΩΝ ΕΦΑΡΜΟΓΩΝ ΤΜΗΜΑ ΦΥΣΙΚΗΣ ΧΗΜΕΙΑΣ ΚΑΙ ΤΕΧΝΟΛΟΓΙΑΣ ΥΛΙΚΩΝ ΓΡΑΜΜΙΚΗ ΠΑΛΙΝΔΡΟΜHΣΗ ΜΕΘΟΔΟΣ ΕΛΑΧΙΣΤΩΝ ΤΕΤΡΑΓΩΝΩΝ ΕΡΓΑΣΤΗΡΙΑΚΕΣ ΑΣΚΗΣΕΙΣ ΧΗΜΙΚΗΣ ΤΕΧΝΟΛΟΓΙΑΣ ΚΑΙ ΠΕΡΙΒΑΛΛΟΝΤΙΚΗΣ ΧΗΜΕΙΑΣ ΚΑΘΗΓΗΤΗΣ ΕΥΑΓΓΕΛΟΣ Γ. ΦΟΥΝΤΟΥΚΙΔΗΣ ΔΡ. ΧΗΜΙΚΟΣ ΜΗΧΑΝΙΚΟΣ ΟΙΚΟΝΟΜΟΛΟΓΟΣ Σχεδιασμός: Ιωάννα Κατσαβού Επιμέλεια: Δρ. Ευαγγελία Παντατοσάκη\n2 ΜΕΘΟΔΟΣ ΕΛΑΧΙΣΤΩΝ ΤΕΤΡΑΓΩΝΩΝ\nΗ μέθοδος χρησιμοποιείται όταν θέλουμε να συσχετίζουμε: μία ιδιότητα x με μία ιδιότητα ψ χρησιμοποιώντας μία θεωρητική εξίσωση. Η θεωρητική εξίσωση μπορεί να είναι: Γραμμική, Παραβολική, Εκθετική κλπ. Στο παρόν πείραμα θα εξετασθεί η γραμμική συσχέτιση δύο μεταβλητών. Σκοπός της άσκησης: Η χάραξη της βέλτιστης ευθείας που διέρχεται από τα πειραματικά σημεία, με χρήση της μεθόδου των ελαχίστων τετραγώνων.\n3 ΜΕΘΟΔΟΣ ΕΛΑΧΙΣΤΩΝ ΤΕΤΡΑΓΩΝΩΝ\nΘεωρητική εξίσωση της ευθείας: Θεωρητική εξίσωση της ευθείας: Ψi = α + b xi Αποτέμνουσα Κλίση της ευθείας Αποτέμνουσα  Σημείο τομής της ευθείας με τον άξονα yy’. Κλίση  Εφαπτόμενη της γωνίας που σχηματίζει η ευθεία με τον άξονα xx’.\n4 ΜΕΘΟΔΟΣ ΕΛΑΧΙΣΤΩΝ ΤΕΤΡΑΓΩΝΩΝ\nΟρισμός: Ελαχιστοποίηση του αθροίσματος των τετραγώνων των αποκλίσεων μεταξύ θεωρητικών και πειραματικών τιμών. Συνάρτηση Ψi  θεωρητική τιμή ψi  πειραματική τιμή Ψi = α + b xi\n5 ΥΠΟΛΟΓΙΣΜΟΣ a, b, r Αποτέμνουσα: Κλίση:\nΣυντελεστής γραμμικής συσχέτισης: Αρνητική γραμμική συσχέτιση r<0, b<0 Θετική γραμμική συσχέτιση r>0, b>0\n6 ΕΠΕΞΕΡΓΑΣΙΑ ΜΕΤΡΗΣΕΩΝ\n10 10 x10 ψ10\n7 ΠΕΙΡΑΜΑΤΙΚΗ ΔΙΑΔΙΚΑΣΙΑ\nΡυθμίζουμε το pΗμετρο αρχικά με ρυθμιστικό διάλυμα σταθερού pΗ = 7. Κάνουμε δεύτερη ρύθμιση με την βοήθεια όξινου/βασικού ρυθμιστικού διαλύματος ορισμένου pΗ (π.χ. pΗ=4 ή pΗ=11), αναλόγως με την περιοχή στην οποία θα πραγματοποιηθεί η μέτρηση. Ξεπλύνουμε το ηλεκτρόδιο του pΗμέτρου με απιονισμένο νερό, και το σκουπίζουμε με καθαρό απορροφητικό χαρτί. Βυθίζουμε το ηλεκτρόδιο στο δοχείου που περιέχει το διάλυμα και καταγράφουμε την ένδειξη pH. Ακολούθως στρέφουμε τον επιλογέα στην ένδειξη mV και καταγράφουμε την αντίστοιχη ένδειξη. Επαναλαμβάνουμε την ίδια διαδικασία και για τα διαλύματα (ν = 10) και απενεργοποιούμε το pΗμετρο. Τα ζεύγη τιμών (pΗ, mV) καταγράφονται σε πίνακα.\n8 ΕΠΕΞΕΡΓΑΣΙΑ ΜΕΤΡΗΣΕΩΝ\nΚατασκευάζεται διάγραμμα mV (ψ) ως προς pΗ (x), με πειραματικά σημεία (xi, ψi). 2. Υπολογίζονται τα α, b και r. 3. Σχεδιάζεται και η θεωρητική ευθεία: Δίνουμε δύο αυθαίρετες τιμές στο x (x1 και x2), κατά προτίμηση στα άκρα του πεδίου ορισμού της x (pΗ), και με τη βοήθεια της ευθείας των ελαχίστων τετραγώνων (Ψ=α+bx) υπολογίζουμε τις αντίστοιχες θεωρητικές τιμές (Ψ1,Ψ2) του Ψ (mV). x1 x2 Ψ1 Ψ2 Σημειώνουμε τα σημεία (x1,Ψ1) και (x2,Ψ2) με διαφορετικό σύμβολο (π.χ. * ) και ενώνοντας τα δύο σημεία, χαράσσουμε την ευθεία των ελαχίστων τετραγώνων.\n10 ΠΕΙΡΑΜΑΤΙΚΟ ΜΕΡΟΣ Εύρεση της σχέσης mV / ΡΗ σε ΡΗμετρο\nΤο pΗμετρο βρίσκει την συγκέντρωση ιόντων υδρογόνου [Η+] και επομένως το pΗ, μετρώντας την ηλεκτρεγερτική δύναμη (Η.Ε.Δ.), δηλαδή το δυναμικό ηλεκτροχημικού στοιχείου, που περιλαμβάνει αντιδράσεις ιόντων υδρογόνου. Τα pΗμετρα αποτελούνται από δύο ηλεκτρόδια, το ένα μετρήσεως και το άλλο αναφοράς, καθώς και από ένα μιλιβολτόμετρο με μικροπροσέσορα που μετατρέπει τις μετρήσεις mV σε pΗ.\n11 ΑΚΡΙΒΕΙΑ ΠΑΡΑΜΕΤΡΩΝ ΤΥΠΙΚΟ ΣΦΑΛΜΑ ΕΚΤΙΜΗΣΗΣ: ΔΙΑΣΠΟΡΕΣ:\nΚατέβασμα ppt "ΓΡΑΜΜΙΚΗ ΠΑΛΙΝΔΡΟΜHΣΗ ΜΕΘΟΔΟΣ ΕΛΑΧΙΣΤΩΝ ΤΕΤΡΑΓΩΝΩΝ"


Κυπριακό, ΑΟΖ και Τουρκία την επόμενη του δημοψηφίσματος\n20 04 2017 | 17:10\nΗ Κύπρος δεν έχει τίποτα να φοβηθεί από τις “επιδρομές” της Τουρκίας στον κυριαρχικό της χώρο, όπως η ΑΟΖ και το FIR, καθώς μπορεί να προσφύγει στο Συμβούλιο Ασφαλείας του ΟΗΕ για να διασφαλίσει τα δικαιώματά της, καταγγέλλοντας τις επιθετικές ενέργειες.\nΜε αφορμή τις NAVTEX που εξέδωσε τις προηγούμενες ημέρες η Τουρκία, με τις οποίες θα πραγματοποιήσει στρατιωτικές ασκήσεις με πραγματικά πυρά στην κυπριακή ΑΟΖ και μάλιστα στα οικόπεδα στο οποία έχει προγραμματιστεί να ξεκινήσουν έρευνες για φυσικό αέριο τον Ιούλιο, η διεθνολόγος και βουλευτής του ΔΗΣΥ Ελένη Σταύρου, μιλώντας στο SIgmaLive αναφέρει οι σύμμαχοι της Κύπρου, όπως οι εταιρίες με τις οποίες έχουν υπογραφεί τα σχετικά συμβόλαια, οι χώρες τους αλλά και οι σύμμαχοι που διατηρεί στη Μέση Ανατολή, θα στηρίξουν την εν λόγω στάση.\nΌπως λέει χαρακτηριστικά “την ίδια ώρα, οφείλουμε να συνεκτιμούμε την πορεία του Κυπριακού, με την ιλιγγιώδη ρευστότητα της Περιοχής μας. Η Τουρκία είναι αντιμέτωπη, με την Αμερική, τη Ρωσία, τη Συρία του Άσαντ, το Ισραήλ, το Ιράν, την Ευρώπη, την Αίγυπτο αλλά και με το ΝΑΤΟ”.\nΈτσι, προσθέτει, είναι αν η Κυπριακή Δημοκρατία καταλήξει σε μια οποιαδήποτε λύση του Κυπριακού, θα προσφέρει αυτόματα στην Τουρκία ένα τεράστιο γεωστρατηγικό πλεονέκτημα έναντι των αντιπάλων της, ανατρέποντας έτσι το ισοζύγιο δυνάμεων.\n“Βρισκόμαστε προ ενός νέου ιταμού Τελεσιγράφου. Ή να υποκύψουμε στη λύση τους πριν αρχίσουν οι γεωτρήσεις ή να αναβάλλουμε τις γεωτρήσεις μέχρι να υποκύψουμε στη λύση τους”, προσθέτει, λέγοντας ότι η Κύπρος δεν πρέπει να υποκύψει.\n“Η ΕΕ να επιβάλλει κυρώσεις στην Τουρκία”\nΑυτό που πρέπει να γίνει, αναφέρει, είναι η Κύπρος να απαιτήσει από την Ευρωπαϊκή Ένωση να επιβάλλει στην Τουρκία άμεσα ουσιαστικές και οδυνηρές πολιτικές και οικονομικές κυρώσεις.\n“Όταν ο κ. Γιούγκερ διακήρυξε προχτές ότι το πλήγμα στη Σουηδία είναι πλήγμα εναντίον όλων των κρατών δηλαδή των ευρωπαϊκών, πόσω μάλλον μια εισβολή τρίτης χώρας εναντίον μέλους της ΕΕ. Στη Ρωσία η ΕΕ επέβαλε κυρώσεις βαρύτατες για την προσάρτηση εδάφους της Ουκρανίας, μιας χώρας ώρας που δεν είναι ούτε υποψήφιο μέλος. Για την νέα εισβολή της Τουρκίας σε μέλος της, γιατί δεν το κάνει; Ο κ. Γιούγκερ που είναι τόσο γαλαντόμος στην Τουρκία, που θεωρεί «τελευταία ευκαιρία» τώρα τη Λύση και η κ. Μογκερίνι που εγγυάται τάχα, την εφαρμογή της λύσης”, υπογραμμίζει.\nΤο μέλλον της Τουρκίας μετά από το δημοψήφισμα\nΌσον αφορά στο οριακό “ΝΑΙ” που πέτυχε ο Ρετζέπ Ταγί Ερντογάν στο δημοψήφισμα της Κυριακής 16 Απριλίου, η κα Σταύρο θεωρεί ότι ο Τούρκος Πρόεδρος εξελίσσεται σε καταστροφέα της πατρίδας του.\n“Μετά το περσινό Πραξικόπημα, αντί να επουλώσει τις πληγές της χώρας του και να φροντίσει την επάνοδο στη σταθερότητα, την Εθνική Ενότητα, την Κοινωνική Συνοχή, και την Αλληλεγγύη, επιδόθηκε σε Διώξεις και Εκδίκηση. Το Δημοψήφισμα, για να περιβληθεί με εξουσίες δικτάτορα, ήταν το μόνο που δεν έπρεπε να κάνει. Το αποτέλεσμα ήταν κι αυτό οριακό και προϊόν νοθείας”, λέει. Όσον αφορά στο μέλλον της Τουρκίας, η κα Σταύρου εκφράζει την άποψη ότι η χώρα πλέον, ως “τριτοκοσμική δικτατορία” θα εισέλθει σε μια περίοδο όπου θα μαστίζεται από πραξικοπήματα, με την πολιτική αστάθεια να παρατείνεται, σε μια κατάσταση υπό συνεχές καθεστώς έκτακτης ανάγκης.\n“Η οικονομία θα καταρρέει, ο δυτικός προσανατολισμός θα απομακρύνεται και οι Τούρκοι μοιραία θα καταφεύγουν σε πολέμους στη Συρία, το Ιράκ, αλλά και την Ελλάδα. Με αυτό το πολιτικό σκηνικό στο εσωτερικό της Τουρκίας, θα είναι ποτέ δυνατό να πάρει ο Ερντογάν ή άλλος Πρόεδρος τολμηρές αποφάσεις, να τερματίσει την κατοχή, να αποσύρει τα στρατεύματα, να παραιτηθεί από τις εγγυήσεις και τα επεμβατικά δικαιώματα, να μην επιμείνει στην εκ περιτροπής προεδρία και μάλιστα χωρίς τις τέσσερις ελευθερίες που θα κάνουν την Κύπρο να γεμίσει με χιλιάδες Τούρκους; Πιστεύω ποτέ, κανείς. Θα συνεχίζει να εκβιάζει με την ελπίδα ότι θα υποκύψουμε εμείς”, καταλήγει.\n(του Χρήστου Μιχάλαρου, SigmaLive.com)


Κλέφτες άρμεξαν κοπάδι και πήραν το γάλα! | ΕΡΓΟΧΑΛΚΙΔΙΚΗΣ\nΑκούγεται εξωπραγματική αλλά είναι πέρα για πέρα αληθινή η ιστορία, που εκτυλίχθηκε στην Βόνιτσα. Κλέφτες μπήκαν σε μαντρί και αντί να αρπάξουν πρόβατα, κάθισαν άρμεξαν ένα ένα τα αρνιά και πήραν το γάλα.\nΔεν πίστευε στα μάτια του ο κτηνοτρόφος, όταν αντίκρισε την\nπόρτα του μαντριού παραβιασμένη και τα πρόβατα του αρμεγμένα. Στην αρχή νόμιζε ότι επρόκειτο για ζωοκλοπή, αλλά μέτρησε τα αρνιά του κοπαδιού και δεν του έλειπε κανένα. Το πάζλ του μυστηρίου συμπληρώθηκε την στιγμή που είδε μια καρδάρα με γάλα, που του είχαν αφήσει η δράστες για να του «γλυκάνουν το χάπι» μετά την περιπέτειά του.\nΧαλκιδική: Έβγαλε καραμπίνα για τους κλέφτες και……\nΜεγάλη προσοχή: Κλέφτες παριστάνουν τους υπαλλήλους…\nΠροσοχή Απάτη - Εξαπάτησαν γυναίκα στις Σέρρες και…\nΧρηματική αποζημίωση σε δημοτικούς υπαλλήλους για μη…\nτα κάλαντα στην Αρναία (βίντεο)


Υγεία - Ευεξία - Ομορφιά : Chia:\nΟ σούπερ σπόρος για σούπερ ενέργεια!\nΚατάγεται από το Μεξικό και ανήκει στην οικογένεια της μέντας. Ο σπόρος chia στη γλώσσα των Μάγια ήταν συνώνυμος με τη λέξη δύναμη, αφού οι Αζτέκοι πολεμιστές έτρωγαν από αυτούς για να αποκτήσουν ενέργεια και αντοχή πριν από τις μάχες και τις μεγάλες πορείες τους.\nΣτην εμφάνισή του θυμίζει σουσάμι ή λιναρόσπορο, τόσο στο μέγεθος και το σχήμα του και βγαίνει σε λευκές και μαύρες ποικιλίες, ενώ στη γεύση θυμίζει ελαφρά αυτή του καρυδιού.\nΜπορεί να χαρακτηριστεί δικαίως ως σούπερ τροφή, αφού είναι σημαντική πηγή αντιοξειδωτικών, ασβεστίου, καλίου, μαγνησίου, σίδηρου, και ψευδάργυρου.\nΜία κουταλιά της σούπας θα σου δώσει 3 γραμμάρια ω-3 λιπαρά οξέα, 5 γραμμάρια ινών, 3,5 γραμμάρια πρωτεΐνης και μόλις 78 θερμίδες.\nΜπορείς να καταναλώσεις αυτούσιους τους σπόρους σαν σνακ ή να τους ρίξεις στη σαλάτα σου.\nΗ διαιτολόγος Jennifer Hunter, προτείνει να αφήσεις τους σπόρους να μουλιάσουν στο νερό ώστε να τους προσθέσεις σε σούπες ή smoothies, αλλά να μην τους βράσεις γιατί τα καλά λιπαρά χάνονται στις υψηλές θερμοκρασίες.\nΜπορείς να προμηθευτείς τους σπόρους από διάφορα καταστήματα υγιεινής διατροφής ή από το greensplus.com / chia. «Φύλαξε τους σπόρους στο ψυγείο για να διατηρηθούν τα λιπαρά οξέα» συμβουλεύει η Hunter.\nΓράφτηκε από John πηγή:Faysbook.gr\nΑναρτήθηκε από Γιωργος Ερισιανος στις 11:56 π.μ.\nΕτικέτες ΔΥΝΑΜΗ, ΕΝΕΡΓΙΑ, ΕΥΕΞΙΑ, ΟΙΚΟΓΕΝΕΙΑ, σπόρος chia, υγεια, Ω-3 ΛΙΠΑΡΑ, Chia, ENERGY, GHIA, YGIA & EVEXIA


«Εθνικός Κήρυξ» 18 Οκτωβρίου, 2018\nΟ Αστέρας Τρίπολης ΝΥ με τους: Villacis J., Weinstein, Laniado, Καραμήντζος, Κυδονιέφς, Luniewski, Κρεμεζής, Πετρίδης Τ., Villacis M., Calle Cruz, Λαδάς, Nako, Tarko, Distasi, Μπουζούκος, Ορφανός και ο Γκρικ Αμέρικαν Μetro με τους: Τσουκάλας, Αντικειμενάκης, Αλυσανδράτος, Αντωνιάδης, Αθανασιάδης, Bernal, Μπούκλης, Ιακώβου, Khelaifi, Κιουρκενίδης, Κοσμετάτος, Marquez, Marrone, Matozzo, Μιχαήλ, Μιλτιάδους. Ολοι μαζί πριν και μετά το παιχνίδι προσφέροντας πολύ όμορφες στιγμές για την Ομογένεια. Φωτογραφία: Αστέρας ΝΥ.\nΜετά από ένα πολύ δυνατό ματς για γερά νεύρα, ο ψυχωμένος Αστέρας απέκλεισε εντός έδρας την νεοσύστατη ομάδα NY Greek Americans METRO με 4-3 στα πέναλτι και πήρε το εισιτήριο για την επόμενη φάση του θεσμού Strumpf Cup του State Cup.\nΠοιός θα το περίμενε να βρεθούν αντίπαλοι οι δύο φίλοι και προπονητές των ομάδων Τάσος Σαπουντζής και Φώτης Μπουκλής σε επίσημο αγώνα, όταν ήταν συνεργάτες στα πέτρινα χρόνια στη ομάδα της Δόξας ΝΥ. Τη Κυριακή και οι δύο τους για μια ακόμα φορά έδειξαν τι έργο προσφέρουν στο ομογενειακό ποδόσφαιρο\nΗ κανονική διάρκεια της ελληνικής αναμέτρησης ήταν συναρπαστική και έληξε 1-1. Οι φιλοξενούμενοι μπήκαν δυνατά στον αγώνα με σκοπό να αιφνιδιάσουν και πήραν τη πρωτοβουλία των κινήσεων. Μετά από το πρώτο δεκάλεπτο οι γηπεδούχοι ισορρόπησαν και στο 11’ έφτασαν κοντά στο γκολ όταν ο Tarko τροφοδότησε τον Μπουζούκο μέσα στη περιοχή. Ο διαιτητής ανέχτηκε το σκληρό μαρκάρισμα πάνω στο Μπουζούκο και δεν έδειξε το σημείο του πέναλτι. Στο 25’ και πάλι ο Tarko έβγαλε αυτή τη φορά τον αρχηγό Κρεμεζή τετ α τετ με τον αντίπαλο τερματοφύλακα ο οποίος αστόχησε.\nΗ μπάλα όμως τιμωρεί και στο επόμενο λεπτό με πολύ ωραία ενέργεια του Κοσμετάτου βρήκε τον Μιχαήλ ο οποίος με ξαφνικό σουτ βολίδα από το ύψος της περιοχής αιφνιδίασε τον τερματοφύλακα του Αστέρα και έγραψε το 0-1!\nΟι πανηγυρισμοί μετά τη πρόκριση. Φωτογραφία: Αστέρας ΝΥ.\nΥστερα από αυτή τη ψυχρολουσία οι «Αρκάδες» δεν άργησαν να συνέλθουν και στο 31’ με επέλαση του ασταμάτητου και πυρηνοκίνητου Calle Cruz από τον άξονα βρήκε τον καραδοκούντα Ορφανό και με σουτ – φαρμάκι έφερε το ματς στα ίσα 1-1. Στο 33’ ο Τάσος Πετρίδης αστόχησε από ευνοϊκή θέση για να διπλασιάσει τα τέρματα.\nΜε ξαφνικές αντεπιθέσεις οι παίκτες του Greek American ήταν συνεχώς επικίνδυνοι και στο 37’ έφτασαν κοντά στο γκολ όταν σε φάουλ του Αντωνιάδη βρήκε σε ευνοϊκή θέση τον Μιχαήλ ο οποίος δεν κατάφερε να στείλει στα δίχτυα.\nΤο ξεκίνημα του δευτέρου μέρους βρήκε και πάλι τους φιλοξενούμενους στο προσκήνιο και στο 53’ απείλησαν με τον Matozzo με ωραίο σουτ έξω από τη περιοχή μόλις άουτ.\nΣτη συνέχεια και για το επόμενο 15λεπτο ο Αστέρας πίεσε ασφυκτικά για το γκολ. Στο 54’ ο διαιτητής και πάλι δεν έδειξε την άσπρη βούλα όταν ο Κρεμεζής μπήκε μόνος του από αριστερά στη μεγάλη περιοχή και ανετράπη. Στο 59’ πλασέ του Κρεμεζή από κοντά, ο τερματοφύλακας απέκρουσε μέσα από τη γραμμή! Στο 62’ φοβερή απόκρουση του Τσουκάλα σε κόρνερ ύστερα από ωραίο πλάγιο σουτ του Ορφανού. Στο αμέσως επόμενο λεπτό σουτ του Tarko στο δεξιό κάθετο δοκάρι ενώ στο 66’ ο «γάτος» Τσουκάλας πάλι είπε όχι σε σουτ βολίδα του Tarko.\nΑπό κει και μετά το παιχνίδι άνοιξε, με τις δύο ομάδες να θέλουν να διεκδικήσουν όπως όπως το νικητήριο γκολ. Ετσι προς στο τέλος ο Greek American απείλησε σοβαρά με το Αθανασιάδη στο 82’ που δεν κατάφερε να σκοράρει από πλεονεκτική θέση, ενώ στο 83’ ακυρώθηκε γκολ του Μπουζούκου από θέση οφσάιντ.\nΟ τερματοφύλακας του Αστέρα Jonathan Villacis για άλλη μια φορά κατέβασε τα ρολά. Φωτογραφία: Αστέρας ΝΥ.\nΟ θεσμός του State Cup δεν προβλέπει παράταση μετά από ένα ισόπαλο αποτέλεσμα. Ετσι το ματς πήγε στα πέναλτι για το ποιος θα προκριθεί για την επόμενη φάση.\nΓια τον Αστέρα σκόραραν από τα έντεκα μέτρα Villacis Mark, Πετρίδης Τάσος, Luniewski, ενώ Nacko και Λαδάς δεν κατάφεραν να κερδίσουν τον πολύ καλό τερματοφύλακα Τσουκάλα. Ο πρωταγωνιστής Tarko έβαλε το κερασάκι στη τούρτα και σφράγισε τη πρόκριση των «Αρκάδων».\nΓια τον Greek American Metro που άφησε πολύ καλές εντυπώσεις βρήκαν δίχτυα οι Matozzo, Khelaifi, και Αντωνιάδης, δεν πέτυχε το στόχο ο Αθανασιάδης, ενώ για μία ακόμα φορά ο μικρός και ταλαντούχος τερματοφύλακας του Αστέρα Villacis Jonathan με δυο αποκρούσεις έβαλε και αυτός τη σφραγίδα του για τη πρόκριση.\nΑΣΤΕΡΑΣ ΤΡΙΠΟΛΗΣ ΝΥ: Villacis J., Weinstein, Laniado, Καραμήντζος, Κυδονιέφς, Luniewski, Κρεμεζής, Πετρίδης Τ., Villacis M., Calle Cruz, Λαδάς, Nako, Tarko, Distasi, Μπουζούκος, Ορφανός.\nΓΚΡΙΚ ΑΜΕΡΙΚΑ METRO: Τσουκάλας, Αντικειμενάκης, Αλυσανδράτος, Αντωνιάδης, Αθανασιάδης, Bernal, Μπούκλης, Ιακώβου, Khelaifi, Κιουρκενίδης, Κοσμετάτος, Marquez, Marrone, Matozzo, Μιχαήλ, Μιλτιάδους.\nΣτα ημιτελικά ο Γκρικ Αμέρικαν\n239 queries in 0.474 seconds.


«Michael Kors Gorgeous!»- Το νέο γυναικείο άρωμα του Michael Kors | Cityportal.gr\n«Michael Kors Gorgeous!»- Το νέο γυναικείο άρωμα του Michael Kors\nΤο μίνιμαλ μπουκάλι του Michael Kors Gorgeous!, με το γεωμετρικό σχήμα και τις λεπτομέρειες από ροζ χρυσό, είναι εμπνευσμένο από τις διαχρονικές γραμμές του οίκου και τη σύγχρονη αρχιτεκτονική.\nΑνασηκώστε το καπάκι του αρώματος και ανακαλύψτε χαραγμένο το μήνυμα “Hello Gorgeous!” – αφήστε το να γίνει το καθημερινό σας μότο, υπενθυμίζοντας στον εαυτό σας πόσο υπέροχη είστε κάθε φορά που φοράτε το άρωμα σας.\nΕνσαρκώνοντας το αισιόδοξο πνεύμα της γυναίκας Michael Kors, το μοντέλο και ηθοποιός, Sara Sampaio, πρωταγωνιστεί στην καμπάνια του Michael Kors Gorgeous!.\nΗ Sara Sampaio μεταφέρει την ενέργεια του Michael Kors Gorgeous! στους δρόμους της Νέας Υόρκης, σε μια γιορτή αυτοπεποίθησης και αισιοδοξίας, παρέα με πολλές διαφορετικές γυναίκες που μεταδίδουν μαζί της το μήνυμα της διαφορετικότητας και της ομορφιάς του εαυτού μας.


Καφαντάρης σε συμβολική ποδηλατάδα στην Αθήνας - ΕΛΕΥΘΕΡΙΑ Online\nΣε συμβολική ποδηλατάδα στο κέντρο της Αθήνας για τη χθεσινή Παγκόσμια Ημέρα Ποδηλάτου, μαζί με τον πρόεδρο της ΚΕΔΕ Δημήτρη Παπαστεργίου και τους δημάρχους Αθηναίων και Πειραιά, συμμετείχε ο γραμματέας της Κεντρικής Ενωσης - τέως δήμαρχος Πύλου - Νέστορος Δημήτρης Καφαντάρης.\n“Στείλαμε το μήνυμα ότι το ποδήλατο μπορεί να αποτελέσει εκτός από μέσο αναψυχής και μέσο μετακίνησης. Οτι σήμερα είναι αναγκαίο οι πόλεις να αποκτήσουν περισσότερους ελεύθερους ανοικτούς δημόσιους χώρους, όπου οι πολίτες να κινούνται με ασφάλεια, περισσότερο πράσινο, λιγότερη ατμοσφαιρική ρύπανση, περισσότερες διαδρομές για το ποδήλατο, περισσότερους χώρους αναψυχής. Οτι σήμερα, όσο ποτέ πριν, είναι αναγκαίο οι πόλεις να γίνουν περισσότερο φιλικές στους πολίτες και στο περιβάλλον”. δήλωσε ο κ. Καφαντάρης.\nΜαζί με τον υπουργό Περιβάλλοντος και Ενέργειας Κωστή Χατζηδάκη, τους δημάρχους Αθηναίων, Πειραιά, Θεσσαλονίκης, μέλη του Δ.Σ. της ΚΕΔΕ και πολλούς δημάρχους από την Αττική, η ποδηλατάδα ξεκίνησε από το Δημαρχείο της Αθήνας, μέσω Αθηνάς πήγε στην Ομόνοια, ανέβηκε τη Σταδίου, πέρασε από την Πλατεία Συντάγματος, μέσω Φιλελλήνων βγήκε στην Αμαλίας και κατέληξε στην είσοδο του Εθνικού Κήπου.\nΚλείνοντας ο κ. Καφαντάρης δήλωσε ότι “η διοργάνωση αυτή έχει και συνέχεια… Η ΚΕΔΕ με την πρωτοβουλία «Εξι για έξω», στοχεύει στο να κερδίσουμε ξανά τις πόλεις μας και τις ζωές μας. Να δούμε τις πόλεις μας αλλιώς”.


Έγκλημα στην Κυπαρισσία: Μαρτυρίες και νέα στοιχεία για την αυτοκτονία του Ρουμάνου που κατηγορήθηκε για την «τσιμεντωμένη» Μόνικα Γκιους\nNewsIT Τοπικα Νεα Εγκλημα στην Κυπαρισσια: Μαρτυριες και νεα στοιχεια για την αυτοκτονια του Ρουμανου που κατηγορηθηκε για την «τσιμεντωμενη» Μονικα Γκιους\nΟ 39χρονος Ρουμάνος βρέθηκε νεκρός μέσα στο κελί του, στις φυλακές Ναυπλίου, με την αυτοκτονία του, να προκαλεί ήδη αντιδράσεις. Τι λέει στο newsit.gr, στενή συγγενής της 42χρονης και τι αναφέρει η δικηγόρος των συγγενών της άτυχης καθαρίστριας που βρέθηκε «τσιμεντωμένη» στην Κυπαρισσία…\nΟ Ρουμάνος αυτόχειρας πήρε κανονικά μέρος στην πρωινή καταμέτρηση στις φυλακές Ναυπλίου και στη συνέχεια επέστρεψε στο κελί του. Ήταν 10.30 όταν οι σωφρονιστικοί υπάλληλοι τον είδαν ζωντανό, χωρίς να παρατηρήσουν κάτι στη συμπεριφορά του. Δύο ώρες μετά, τον βρήκαν νεκρό στο κελί του. Είχε ανοίξει τη βρύση και είχε αυτοκτονήσει με ένα σεντόνι. Αμέσως σήμανε συναγερμός και διαπιστώθηκε πως επρόκειτο για αυτοκτονία.\nΗ Μιχαέλα Τάνια Μπόρος, ξαδέλφη της Μόνικα Γκιους, ανέφερε στο newsit.gr: «Είναι πολύ στενάχωρο αυτό που μόλις έμαθα. Δεν χαίρομαι καθόλου. Λυπάμαι πάρα πολύ για αυτό που έκανε. Έπρεπε να είχε μιλήσει κάπου. Έμαθα ότι το κλίμα στη φυλακή ήταν πολύ κακό για αυτόν και πολλοί ήταν εναντίον του. Λένε ότι είχε δεχθεί πολλές επιθέσεις. Εγώ θα ήθελα να είχε αναγνωρίσει το κακό που έκανε. Να είχε το θάρρος και τη δύναμη να το παραδεχτεί και να το ομολογήσει. Η πιο εύκολη λύση για τον ίδιο ήταν να βάλει τέλος στη ζωή του. Ήξερε ότι όλα ήταν εναντίον του και δεν άντεξε. Πραγματικά λυπάμαι πολύ».\nΗ Ανθούλα Ανάσογλου, δικηγόρος των συγγενών της αδικοχαμένης καθαρίστριας ανέφερε στο newsit.gr: «Στην Ελλάδα έχει καταργηθεί εδώ και πολλά χρόνια η θανατική ποινή. Δεν θα ζητούσαμε ποτέ αυτός ο άνθρωπος να τιμωρηθεί με αυτόν τον τρόπο για το έγκλημα που διέπραξε. Ανώτερο όριο ποινής για ένα τέτοιο έγκλημα είναι η ισόβια ποινή κάθειρξης και αυτό θα ζητούσαμε. Όμως φαίνεται πως υπάρχει μια ανώτερη δύναμη που οδηγεί το μυαλό ενός τέτοιου εγκληματία σε τύψεις και τον τιμωρεί να βλέπει μπροστά του τις εικόνες φρίκης που ο ίδιος προκάλεσε. Ας αναπαυθεί η ψυχή του».\nΈγκλημα στην Κυπαρισσία: Το χρονικό\nΡΕΠΟΡΤΑΖ: ΜΑΡΙΝΟΣ ΑΛΕΙΦΕΡΗΣ – ΑΓΓΕΛΟΣ ΛΑΜΠΙΔΗΣ\nΚαιρός – Ξάνθη: Άνοιξαν οι ουρανοί, χαλάζι σκέπασε τα πάντα και η θερμοκρασία έκανε βουτιά Χαλκιδική: Νεκρός ο 81χρονος που εξαφανίστηκε στη Βουρβουρού – Η χαράδρα όπου βρέθηκε Βόλος: Χιλιάδες τουρίστες από τεράστιο κρουαζιερόπλοιο – Εικόνες από τη μεγάλη απόβαση Θεσσαλονίκη: Αντιδήμαρχος, λογιστής και εφοριακός συνελήφθησαν για «φακελάκι»\nΚατερίνη: Αστυνομικός έσωσε γυναίκα που κατέρρευσε μέσα σε καφετέρια\nΠάτρα: «Το πιθανότερο είναι να δολοφονήθηκαν και τα τρία παιδιά» λέει ο ιατροδικαστής Γαλεντέρης\nΘεσσαλονίκη: Άνοιξαν πυρ έξω από το σπίτι Πακιστανών – Συνελήφθησαν τρεις ομοεθνείς τους


Συνάντηση ενημέρωσης γονέων | Balla.com.cy\nHomeΣυνάντηση ενημέρωσης γονέων\tΑΞΙΖΕΙ\nΔημοσιεύτηκε στις: 10/05/2017 - 19:27 Σούπερ αποδόσεις από το Stoiximan στα Κυπριακά ματς! Παίξε με 100€ bonus, 0% γκανιότα και περισσότερα από 150 ειδικά στοιχήματα για τα παιχνίδια του Κυπριακού πρωταθλήματος.\nΠιτσιρικάς αστόχησε σε εκτέλεση πέναλτι γιατί... Balla.com.cy\nOct 11, 2016Τους χόρεψε στο γήπεδο και... στο πάρκινγκ ο Πογκμπά! (vid)Oct 02, 2015Οι 59 ποδοσφαιριστές που διεκδικούν τη Χρυσή ΜπάλαDec 04, 2016Ντου και ανοιγμένα κεφάλια! ΣΤΑ ΠΑΡΑΣΚΗΝΙΑ ΜΕ ΤΟΝ ΣΚΟΤΕΙΝΟ


Κάπως έτσι το με πολλούς τρόπους διαφημιζόμενο νομοσχέδιο «διάσωσης» των πολιτών από τα κόκκινα δάνεια και τις φορολογικές υποχρεώσεις θα βυθιστεί άπατο όχι σε 72 μηνιαίες δόσεις αλλά σε 2μόλις μηνιαίες δόσεις. Λογικό εάν κανείς σκεφτεί ότι οι ασφαλιζόμενοι δυσκολεύονται ήδη να πληρώσουν το ποσό που τους αντιστοιχεί κάθε μήνα. Ταυτόχρονα η Βασική προϋπόθεση για την υπαγωγή στη ρύθμιση είναι να εξυπηρετούνται οι τρέχουσες φορολογικές και ασφαλιστικές υποχρεώσεις, δηλαδή του Οκτωβρίου και εξής κάτι που είναι ανέφικτο πρακτικά. Περιττός βέβαια κάθε σχολιασμός για το εφυολόγημα των 1…\nΘες να ρυθμίσεις τα χρέη σου στην εφορία και τα ασφαλιστικά ταμεία; Για τα επόμενα έξι έως οκτώ χρόνια θα πρέπει να μην αφήνεις ούτε ένα ευρώ απλήρωτο από τις τρέχουσες φορολογικές ή ασφαλιστικές υποχρεώσεις (άντε στην καλύτερη περίπτωση να ρυθμίσεις και τις νέες οφειλές σε 12 δόσεις) ενώ, ταυτόχρονα, θα πρέπει να μην χάσεις ούτε μια δόση από τη ρύθμιση. Διότι αν αυτό συμβεί, τα ποσά που σου διέγραψαν από τις προσαυξήσεις και τα πρόστιμα θα… επιστρέψουν, ενώ η εφορία και το ασφαλιστικό ταμείο θα αρχίσει να απειλεί και πάλι με κατασχέσεις ακινήτων και καταθέσεων. Η «δεύτερη ανάγνωση» της ρύθμισης για τα ληξιπρόθεσμα χρέη στην\n«Native Advertising» Ένα από τα πλέον υποσχόμενα σήμερα μοντέλα στον κόσμο της ψηφιακής επικοινωνίας\nΑπό Naxos Plus - Οκτωβρίου 23, 2014\nαπο - Marketing Week\nΈνα από τα πλέον υποσχόμενα σήμερα μοντέλα στον κόσμο της ψηφιακής επικοινωνίας, είναι το «Native Advertising». Η «αναγεννημένη» σε ψηφιακή μορφή, παραδοσιακή επί πληρωμή δημοσίευση, φαίνεται να προσφέρει μια σειρά από εξαιρετικά πλεονεκτήματα: Δυνατότητα συνδημιουργίας με τα brands, περιεχόμενο που ενσωματώνεται στο stream του χρήστη, πλουσιότερο brand experience. Από την άλλη πλευρά, φαίνεται ότι παρόλη την τεράστια ανάπτυξη που γνώρισε την τελευταία διετία, το Native Advertising παραμένει ακόμη σήμερα μία «terra incognita»: Πώς αναδιαμορφώνει συνολικά τη δομή των Publishers; Τι γίνεται με τα ζητήματα διαφάνειας και διαχωρισμού αρθρογραφίας και PR και πώς αποτυπώνεται καλύτερα η αποτελεσματικότητά του; Ακόμη, ποιος είναι ο ρόλος που θα παίξει το Programmatic στην εφαρμογή της Native διαφήμισης σε μεγάλη κλίμακα και πώς διαμορφώνονται οι σχέσεις με τα διαφημιστικά δίκτυα;\nΣτο πλαίσιο της Advertising Week Europe, τέ…


LoveMyAll: Γροθιά στο στομάχι η φωτογραφία στην πρωτοχρονιάτικη κάρτα του Πάπα Φραγκίσκου\nΕπιλογή που προκαλεί αίσθηση\nΓροθιά στο στομάχι η φωτογραφία στην πρωτοχρονιάτικη κάρτα του Πάπα Φραγκίσκου\n«Αυτό είναι το φρούτο του πολέμου» έγραψε ο Ποντίφικας στην κάρτα που δείχνει ένα αγόρι να περιμένει στην ουρά για το κρεματόριο μεταφέροντας τη σορό του νεκρού αδελφού του μετά την έκρηξη της ατομικής βόμβας.\nΑίσθηση προκάλεσε η επιλογή της πρωτοχρονιάτικης κάρτας του Πάπα Φραγκίσκου καθώς ο Ποντίφικας επέλεξε μια φωτογραφία που δείχνει ένα αγόρι να μεταφέρει στην πλάτη του το νεκρό αδελφό του μετά την έκρηξη της ατομικής βόμβας στο Ναγκασάκι.\n«Αυτό είναι το φρούτο του πολέμου» έγραψε στο κείμενο που συνόδευε την κάρτα ο Πάπας Φραγκίσκος.\nΤη φωτογραφία που δείχνει το αγόρι να περιμένει στην ουρά για το κρεματόριο είχε τραβήξει ο φωτογράφος Τζο Ο' Ντόνελ λίγα 24ωρα μετά την ρίψη της ατομικής βόμβας.\n«Η λύπη του αγοριού εκφράζεται μόνο από την έκφραση που έχουν τα χείλη του τα οποία δαγκώνει μέχρι να ματώσουν» αναφέρεται στη λεζάντα της φωτογραφίας.\nΟ προκαθήμενος της Ρωμαιοκαθολικής εκκλησίας έχει καταδικάσει στο παρελθόν τη χρήση των πυρηνικών όπλων χαρακτηρίζοντας σε πρόσφατο συνέδριο «παράλογη» την κατοχή τους.\nΗ ατομική βόμβα έπεσε στο Ναγκασάκι στις 9 Αυγούστου 1945, τρεις ημέρες μετά τη ρίψη παρόμοιας βόμβας στη Χιροσίμα, προκαλώντας το θάνατο 120.000 ανθρώπων.\n«Ιερός Πόλεμος» ανάμεσα σε Φανάρι και Ρωσική Ορθόδοξη Εκκλησία\nMedicane: Τι είναι ο μεσογειακός κυκλώνας που χτυπά την Ελλάδα


Ντουραντ για Γκριν: "Θα τα βρουμε καποια στιγμη, δεν θα δωσω τιτλους στους δημοσιογραφους"\nΝτουράντ για Γκριν: "Θα τα βρούμε κάποια στιγμή, δεν θα δώσω τίτλους στους δημοσιογράφους" Επιμέλεια: Στέφανος Μακρής Δημοσίευση: 14 Νοε. 2018 10:55 Ο Κέβιν Ντουράντ δήλωσε πως θεωρεί ότι με τον ένα ή τον άλλο τρόπο θα τα βρει με τον Ντρέιμοντ Γκριν, _\nΟ Αντρει Αρσαβιν εβαλε "τιτλους τελους" στην καριερα του\nΟ Αντρέι Αρσάβιν έβαλε "τίτλους τέλους" στην καριέρα του Επιμέλεια: Sport24.gr Δημοσίευση: 14 Νοε. 2018 07:38 Ο Αντρέι Αρσάβιν αποφάσισε να σταματήσει την ποδοσφαιρική του καριέρα σε ηλικία 37 ετών και το έκανε για λογαριασμό της Καϊράτ Αλμάτι του Καζ_\nΚαμμένου: "Θέλουμε να διεκδικήσουμε τίτλους" Επιμέλεια: Sport24.gr Δημοσίευση: 22 Σεπ. 2018 15:31 Πέντε χρόνια μακριά από τους τίτλους είναι πολλά για τη γυναικεία ομάδα υδατοσφαίρισης της Βουλιαγμένης και η Αλεξ_\nΟ Παππάς θέλει τίτλους και καινοτομίες Επιμέλεια: Αλέξανδρος Τρίγκας Δημοσίευση: 11 Σεπ. 2018 17:51 Η ΚΑΕ Παναθηναϊκός παρουσίασε τη νέα χορηγική συμφωνία του, με τον Νίκο Παππά να στέκεται στις φιλοδοξίες για κα_\nΠοντένσε: "Θέλω τίτλους, όσους περισσότερους μπορώ"\nΠοντένσε: "Θέλω τίτλους, όσους περισσότερους μπορώ" Επιμέλεια: Νίκος Συριώδης Δημοσίευση: 10 Ιουλ. 2018 10:44 Ο Ντάνιελ Ποντένσε μίλησε στο Olympiacos.org, φορώντας την ερυθρόλευκη φανέλα και τόνισε πως ήρθε στο _\nΓουίλιαμς-Γκος: "Θέλω όλους τους τίτλους με τον Ολυμπιακό"\nΓουίλιαμς-Γκος: "Θέλω όλους τους τίτλους με τον Ολυμπιακό" Επιμέλεια: Λεωνίδας Πιστιόλης Δημοσίευση: 06 Ιουλ. 2018 13:23 Ο Νάιτζελ Γουίλιαμς-Γκος μίλησε στο σάιτ του Ολυμπιακού για τους λόγους που υπέγραψε στους _\n«Αναφορά» για την αναγραφή του θρησκεύματος στους τίτλους σπουδών\nΑναφορά στην Αρχή Προστασίας Δεδομένων Προσωπικού Χαρακτήρα, ως προς το ζήτημα της υποχρεωτικής αναγραφής του θρησκεύματος και της ιθαγένειας των μαθητών επί των απολυτηρίων και των άλλων τίτλων σπουδών του Γυμνασίο_\nΈφτασε τους 98 τίτλους ο Φέντερερ! Επιμέλεια: Νίκος Συριώδης Δημοσίευση: 18 Ιουν. 2018 07:55 O Ρότζερ Φέντερερ αναδείχθηκε πρωταθλητής στην Στουτγκάρδη για πρώτη φορά. Ο Ελβετός τενίστας, Νο1 στην παγκόσμια κατάτ_


Όσα είπε ο Τσίπρας στη συνέντευξη στο Twitter - Pathfinder.gr\nMailExpertsMeBlogsClubsForumHoroscopesΛεξικό Όσα είπε ο Τσίπρας στη συνέντευξη στο TwitterPathfinder Team14 Ιαν. 2015πολιτικηΕλλαδαΕκλογες 2015 Share it Tweet it Ο Αλέξης Τσίπρας απάντησε σε ερωτήσεις που του έθεσαν χρήστες του TwitterΣε μια ανοιχτή διαδικτυακή συνέντευξη που διοργανώθηκε από την εφημερίδα Αυγή, ο πρόεδρος του ΣΥΡΙΖΑ Αλέξης Τσίπρας απάντησε σε ερωτήσεις που του έθεσαν χρήστες του Twitter μέσα από το hashtag #askTsipras.Σε μερικά από τα κυριότερα σημεία της συνέντευξής του, ο Αλέξης Τσίπρας δήλωσε τα εξής:Για τον δημόσιο τομέα:"Οι ριζικές μεταρρυθμίσεις που θα επιδιώξει στο Δημόσιο μια κυβέρνηση ΣΥΡΙΖΑ, χρειάζονται αλλαγές νοοτροπίας. Θα έχουν να κάνουν με τον εξορθολογισμό του Δημοσίου ώστε να είναι αποδοτικό. Όσον αφορά στην Ολυμπιακή Αεροπορία, και το λιμάνι που διαχειρίζεται η COSCO, θα κάνουμε αυτά που μπορούμε, όχι αυτά που θέλουμε. Έγινε εθνικό έγκλημα με την Ολυμπιακή αλλά δεν υπάρχει άμεση δυνατότητα επανίδρυσης εθνικού αερομεταφορέα. Είναι θέση αρχής η παρουσία του Δημοσίου σε κομβικές θέσεις. Η COSCO είναι ειδικό θέμα γιατί είναι κρατική επιχείρηση, όχι ιδιώτης, και αφορά και τη διακρατική σχέση Ελλάδας-Κίνας. Στη συμφωνία που έγινε, η Ελλάδα δεν πήρε αυτά που έπρεπε και παραχώρησε περσσότερα απ' όσα μπορούσε. Έπρεπε να εξασφαλιστεί ανταποδοτικότητα στην πραγματική οικονομία, όπως εξαγωγή ελληνικών προϊόντων στην κινεζική αγορά, κάτι που δεν έθεσε κανείς".Για τις σχέσεις κράτους-εκκλησίας:"Σε ένα σύγχρονο ευρωπαϊκό κράτος, η εκκλησία πρέπει να είναι ανεξάρτητη και ανεπηρέαστη για να υπηρετεί το κοινωνικό της έργο, ειδικά σε καιρούς κρίσης ειδικά. Ο διαχωρισμός θα προκύψει με συνταγματική αναθεώρηση μέσα από διάλογο, και είναι μια ιστορική ευκαιρία γι' αυτό, από τη στιγμή που στην ηγεσία της εκκλησίας αυτή τη στιγμή υπάρχει ένας άνθρωπος με κατανόηση και δημοκρατική ευαισθησία".Για την παιδεία:"Ο νόμος Διαμαντοπούλου ήταν εκδικητικός για το ελληνικό πανεπιστήμιο, που έχει ταλαιπωρηθεί αρκετά. Το ελληνικό πανεπιστήμιο παρέχει υψηλό επίπεδο γνώσης και μόρφωσης, αφού οι απόφοιτοί μας γίνονται δεκτοί στα καλύτερα πανεπιστήμια και διαπρέπουν. Αυτή τη στιγμή το δημόσιο πανεπιστήμιο δεν μπορεί να λειτουργήσει, στερείται πόρων για στοιχειώδεις ανάγκες. Ο δικός μας στόχος είναι η διευκόλυνση των πανεπιστημίων και η αποκατάσταση της λειτουργίας από τον νόμο Διαμαντοπούλου".Για το μεταναστευτικό:"Θεωρώ το μεταναστευτικό πρόβλημα διεθνές και φυσικά ευρωπαϊκό, με ουμανιστική διάσταση. Υπάρχει συνευθύνη ευρωπαϊκή. Στόχοι μας μεταξύ άλλων είναι η κατάργηση των κέντρων κράτησης από κέντρα φιλοξενίας στις εισόδους υποδοχής, και η διεκδίκηση αναθεώρησης της συνθήκης 'Δουβλίνο 2'. Αυτή τη στιγμή η μεταναστευτική πολιτική είναι αναποτελεσματική, μισάνθρωπη, και φορτώνει τα βάρη στις χώρες υποδοχής, που έχουν γίνει αποθήκες ανθρώπινων ψυχών. Πρέπει να υπάρχει σεβασμός των διεθνών συνθηκών για άσυλο. Όσο για την ιθαγένεια, τα παιδιά που γεννιούνται στην Ελλάδα, τα θεωρούμε Έλληνες. Πιστεύουμε στη φιλοσοφία ότι Έλληνες είναι αυτοί που παίρνουν ελληνική παιδεία. Και πρόκειται για μια σημαντική μερίδα πληθυσμού".Για την καταστολή και αστυνόμευση:"Θέλουμε να υπάρξει μια μεταρρύθμιση και εκδημοκρατισμός της ελληνικής αστυνομίας. Ο στόχος πρέπει να είναι η πάταξη της εγκληματικότητας. Η ασφάλεια είναι συνταγματικό δικαίωμα, αλλά πρέπει να υπάρχει αστυνόμευση, όχι αστυνομοκρατία. Πρόληψη, όχι να δέρνουν διαδηλωτές. Δεν είπαμε ποτέ να αφοπλιστεί η αστυνομία, δεν γίνεται αυτό, το είπαμε μόνο για εκείνους που έρχονται σε επαφή με διαδηλωτές. Στον υπόλοιπο κόσμο, και ειδικά στις αστυνομίες βορειοευρωπαϊκών χωρών, οι αστυνομικοί που έρχονται σε επαφή με διαδηλωτές, δεν είναι οπλισμένοι. Χρειάζεται αναδιάρθρωση μονάδων, ώστε να είναι ειδικές για έκτακτα περιστατικά πραγματικής εγκληματικότητας και βίας. Θα προχωρήσουμε σε μεταρρυθμίσεις με την υποστήριξη εκλεγμένων συνδικαλιστικών οργάνων των αστυνομικών, με τα οποία είμαστε σε άριστη επικοινωνία και επαφή".Για την υιοθεσία παιδιών απο ομόφυλα ζευγάρια:"Είναι ένα δύσκολο θέμα, υπάρχουν ακόμα πολλές επιφυλάξεις και από την επιστημονική κοινότητα, και το θέμα δεν θα συμπεριληφθεί στις προγραμματικές μας δηλώσεις. Θα κάνουμε πρώτα διάλογο με διάφορους φορείς πριν δώσουμε μια οριστική θέση.Για τις εξεταστικές επιτροπές:"Θα ζητήσουμε να γίνει εξεταστική επιτροπή για τα μνημόνια, εξάλλου και ο Σαμαράς την είχε ζητήσει. Όχι ρεβανσιστικά αλλά επειδή το δικαιούται ο ελληνικός λαός. Θα εμπιστευθούμε την ελληνική δικαιοσύνη και τους θεσμούς για το δημόσιο συμφέρον. Εμείς όμως δεν είμαστε δικαστική εξουσία".Για τη δημόσια ακίνητη περιουσία:"Τα τελευταία χρόνια η λογική του μνημονίου έφερε την εκποίηση έναντι ευτελών τιμημάτων όλου του δημόσιου πλούτου, με υποτιθέμενο στόχο την εξυπηρέτηση του χρέους, αλλά στην πράξη οι στόχοι ήταν κερδοσκοπικοί και να μετατραπεί η ελλάδα σε αποικία χρέους σαν την ανατολική Γερμανία με την ένωση. Το χρέος εκτινάχθηκε. Ακόμα και όλα να τα ξεπουλήσουμε, δεν φτάνουν. Το ΤΑΙΠΕΔ έγινε εκτροφείο σκανδδάλων. Η αποεπένδυση, η αλλαγή τίτλων ιδιοκτησίας από το δημόσιο σε ιδιώτες θα σταματήσει. Ο ΟΠΑΠ, ένας οργανισμός με τεράστια κέρδη, δόθηκε έναντι ευτελούς τιμήματος, ενώ θα μπορούσε να δίνει ποσά σε ασφαλιστικά ταμεία. Δεν είμαστε κρατιστές, αλλά οι στρατηγικής σημασίας οργανισμοί, όπως η ΕΥΔΑΠ και τη ΔΕΗ, πρέπει να είναι υπό τον έλεγχο του κράτους. Δεν μπορούμε να αποδεχθούμε ότι η Ελλάδα είναι αποικία, προς πώληση".Για τις αμυντικές δαπάνες:"Στα χρόνια του μνημονίου οι αμυντικές δαπάνες έχουν πέσει δραματικά, και σε αυτές συμπεριλαμβάνονται και αυτές των λειτουργικών αναγκών για το αξιόμαχο της Άμυνας. Δεν υπάρχει θέμα περαιτέρω μείωσης αμυντικών δαπανών. Είναι άλλο θέμα το παρελθόν με τις μίζες, το ζήτημα είναι να στηρίξουμε το αξιόμαχο. όσον αφορά στην συμμετοχή της χώρας σε διεθνείς αμυντικούς οργανισμούς, δεσμευόμαστε από συμφωνίες και ένα θεσμικό πλαίσιο που αν δεν τηρήσουμε, θα δημιουργηθεί θέμα συνέχειας της παρουσίας μας σε αυτούς. Σκοπεύουμε να αναπτύξουμε έντονη δραστηριότητα μέσα στους κόλπους τους και να έχουμε μια εξωτερική πολιτική ενεργητική και πολυδιάστατη για την υπεράσπιση εθνικών συμφερόντω. Δεν θα δεχόμαστε άκριτα αποφάσεις εταίρων στο ΝΑΤΟ και την ΕΕ. Πρόθεσή μας όμως δεν είναι να ανοίξουμε θέματα που θα οδηγήσουν σε ρήξη χωρίς κέρδος".Για τους καναλάρχες που χρωστούν δάνεια:"Πρέπει οι νόμοι να ισχύουν για όλους. Σε μια ανοιχτή διαδικασία αδειοδότησης, δεν θα χρειαστεί να κλείσει κανείς. Αυτοί που ενδιαφέρονται να έχουν κανάλια, να βάλουν το χέρι στην τσέπη".Για την ανεργία:"Έχουμε επισήμως 1,5 εκ. άνεργους που δεν δημιουργήσαμε εμείς. Το εθνικό μας πρόβλημα είναι η ανεργία, και δεν αντιμετωπίζεται από τη μια μέρα στην άλλη. Χρειάζεται επιστροφή σε θετικούς ρυθμούς ανάπτυξης, επαναπροώθηση στην αγορά εργασίας να γίνει με κοινωνικά κριτήρια"Για την Υγεία:\n"Το πρώτο μας μέλημα για την Υγεία είναι να σταθεί στα πόδια του το ΕΣΥ. Η Υγεία δεν πρέπει νσ είναι μόνο δημόσια αλλά και αποτελεσματική. Θα γίνουν προσλήψεις εκεί όπου χρειάζεται, δεν γίνεται αλλιώς όταν υπάρχουν μεγάλες ανάγκες. Η επαναδιαπραγμάτευση που θα κάνουμε με τους εταίρους για διαγραφή μεγάλου μέρους του χρέους, θσ γίνει με στόχο την υλοποίηση ενός τέτοιου προγράμματος. Τα κρίσιμα ζητήματα των μεταρρυθμίσεων θα εξαρτηθούν από την εξέλιξη της διαπραγμάτευσης".Για τον προεκλογικό αγώνα στα κανάλια:"Δική μας δύναμη δεν είναι τα\nκανάλια, είναι η εμπιστοσύνη του λαού. Σήμερα δεν είχα ενημέρωση για τις ερωτήσεις που τέθηκαν στο Twitter. Δεν έχω να κρύψω τίποτα, όλες οι αδυναμίες μου είναι στο φως. Δεν θέλω εμφανίσεις σαν του κύριου Σαμαρά στη ΝΕΡΙΤ με δημοσιογράφους-γλάστρες. Θα δεχόμουν να συνομιλήσω ακόμα και με γλάστρες, αλλά με επιχειρήματα. Δεν έρχονται όμως γιατί δεν έχουν\nεπιχειρήματα. Αυτοί καταθέτουν φόβο και κινδυνολογία".Για τους νέους:


Άρσεναλ - Κρίσταλ Πάλας 14/01/2021 - Προγνωστικά Στοιχήματος Stoiximabet\nΣτα τελευταία παιχνίδια βλέπουμε μία πιο προσεχτική Άρσεναλ αμυντικά, κάτι που την έχει βοηθήσει να πάρει συνεχόμενες νίκες για πρώτη φορά μετά από πολύ καιρό. Ο Αρτέτα δεν πρόκειται αυτό να το αλλάξει και θα κινηθεί συντηρητικά, ειδικά από τη στιγμή που και η Πάλας έρχεται από 4/6 Under, παίζει κλειστά για να χτυπήσει στην κόντρα και δεν ανοίγει γενικά τα σκορ της. Νομίζω πως το 2-3 Γκολ στο 2,02 του Stoiximan μάς καλύπτει πλήρως.\nΈχει γυρίσει μπούμερανγκ την εις βάρος της κατάσταση προ καιρού και πλέον πηγαίνει από την μία επιτυχία στην άλλη. Στο Κύπελλο κατάφερε να κερδίσει με 2-0 τη Νιούκαστλ στην παράταση και να πάρει την πρόκριση, ενώ νωρίτερα στο πρωτάθλημα είχε κερδίσει εύκολα με 0-4 τη Γουέστ Μπρομ. Έρχεται από 3 διαδοχικές νίκες στην Πρέμιερ Λιγκ, έχοντας μάλιστα ένα από τα καλύτερα σερί της τα τελευταία χρόνια (!), φτάνοντας πλέον τους 23 βαθμούς στη μέση του βαθμολογικού πίνακα. Ο Αρτέτα προς το παρόν έχει σώσει το κεφάλι του, όμως χρειάζεται αρκετές νίκες ακόμα ώστε να κυνηγήσει τον στόχο της τετράδας. Μία από αυτές θέλει και στο σημερινό ντέρμπι, κόντρα σε έναν αντίπαλο που γενικά δυσκολεύει πολύ την ομάδα του τα τελευταία χρόνια. Το θετικό είναι πως στα τελευταία ματς δεν δέχεται γκολ και εκεί θα επικεντρωθεί σήμερα για τους 3 βαθμούς. Ακολουθεί το ματς με τη Νιούκαστλ για το πρωτάθλημα.\nΠροσπάθησε να εκμεταλλευτεί τους κενούς χώρους και να δώσει την απόλυτη κατοχή στη Γουλβς, όμως δεν κατάφερε να πάρει την πρόκριση στο Κύπελλο χάνοντας με 1-0. Στο προηγούμενο ματς κέρδισε με 2-0 τη Σέφιλντ Γιουνάιτεντ και πήρε βαθμολογικές ανάσες μετά από πολύ καιρό, ωστόσο είναι ασφαλής στη μέση της βαθμολογίας, έναν βαθμό κάτω από τη σημερινή της αντίπαλο. Γνωστή η εκτός έδρας τακτική της τα τελευταία χρόνια με τον Χόγκσον στον πάγκο, καθώς προσπαθεί μόνιμα να χτυπά στην κόντρα για να παίρνει αποτελέσματα, κάτι που δεν της βγαίνει φέτος σε μεγάλο βαθμό. Δεν θα αλλάξει αυτό ούτε σήμερα, αφού τα τελευταία 2 χρόνια φεύγει αλώβητη από το Έμιρεϊτς. Κακή πάντως αμυντικά, καθώς στα 26 τελευταία παιχνίδια της έχει κρατήσει μόλις 3 φορές το μηδέν παθητικό. Ακολουθεί το εκτός έδρας ματς με την Μάντσεστερ Σίτι.\nΠροϊστορία στο Άρσεναλ – Κρίσταλ Πάλας\nΗ Πάλας δεν έχει χάσει στις δύο τελευταίες επισκέψεις της σε αυτό το γήπεδο έχοντας μία νίκη και μία ισοπαλία.\nΗ τελευταία νίκη της Άρσεναλ ήταν το 2018 με 4-1.\nΣτις 10 τελευταίες τους αναμετρήσεις η Άρσεναλ μετρά 4 νίκες, η Πάλας 2 νίκες, ενώ 4 παιχνίδια έληξαν ισόπαλα.\nΗ Άρσεναλ έρχεται από σερί 3-1-2 σε πρωτάθλημα και Κύπελλα.\nΟ εντός έδρας απολογισμός της στο πρωτάθλημα είναι 3-1-4.\nΠροέρχεται από 4/6 Over 2,5 και 3 σερί No Goal.\nΗ Κρίσταλ Πάλας έρχεται από σερί 1-3-3 σε πρωτάθλημα και Κύπελλο.\nΟ εκτός έδρας απολογισμός της στο πρωτάθλημα είναι 3-1-4.\nΕάν κερδίσει η Άρσεναλ θα πετύχει την τέταρτη διαδοχική νίκη της στο πρωτάθλημα, κάτι που θα συμβεί για πρώτη φορά μετά το 2018.\nΗ Άρσεναλ αν δεχτεί γκολ και σήμερα θα σπάσει το εντός έδρας ρεκόρ της στο πρωτάθλημα με 12 σερί παιχνίδια που δέχεται τέρμα.\nΟ Ρόι Χόγκσον της Πάλας έχει κερδίσει μόλις τα 3 από τα 18 παιχνίδια του κόντρα στην Άρσεναλ.\nΟ Ζαχά της Πάλας έχει συμμετοχή στα 10 από τα 22 γκολ της ομάδας με 8 τέρματα και 2 ασίστ.\n10/01 Άρσεναλ – Νιούκαστλ 0-0 (2-0 παρ.)\n05/01 Γουέστ Μπρομ – Άρσεναλ 0-4\n02/01 Μπράιτον – Άρσεναλ 0-1\n27/12 Άρσεναλ – Τσέλσι 3-1\n23/12 Άρσεναλ – Μάντσεστερ Σίτι 1-4\n20/12 Έβερτον – Άρσεναλ 2-1\n09/01 Γουλβς – Κρίσταλ Πάλας 1-0\n26/12 Κρίσταλ Πάλας – Σέφιλντ Γιουνάιτεντ 2-0\n19/12 Κρίσταλ Πάλας – Λέστερ 1-1\n16/12 Άστον Βίλα – Κρίσταλ Πάλας 3-0\n13/12 Κρίσταλ Πάλας – Λίβερπουλ 0-7\n05/12 Γουέστ Χαμ – Κρίσταλ Πάλας 1-1\nΑπουσίες στο Άρσεναλ – Κρίσταλ Πάλας\nΓια την Άρσεναλ επιστρέφει από τραυματισμό ο μέσος Παρτέι, ενώ διαθέσιμος μετά την καραντίνα είναι και ο αμυντικός Γκάμπριελ. Ξανά εκτός ο Μαρτινέλι, όπως κα οι Παπασταθόπουλος και Οζίλ.\nΓια την Κρίσταλ Πάλας επιστρέφει ο αμυντικός Κέιχιλ, ενώ εκτός είναι ο έτερος αμυντικός Σακό. Μακροχρόνιες οι υπόλοιπες απουσίες των Σλουπ, Κέλι, Φέργκιουσον και Γουίκαμ.


Επιτροπή του Δήμου του Μονάχου συστήνει την αντικατάσταση του Linux με τα Windows 10 – Το site των πραγματικών bloggers\nΕπιτροπή του Δήμου του Μονάχου συστήνει την αντικατάσταση του Linux με τα Windows 10\nDate: Φεβρουαρίου 14, 2017Author: posters2017 0 Σχόλια\nΟ Δήμος του Μονάχου τράβηξε τα φώτα της δημοσιότητας το 2003, όταν αποφάσισε πως στα 14.000 PC όλων των υπηρεσιών του τα Windows θα δώσουν τη θέση τους στο Linux.\nΈτσι, αν και υπήρξαν αρκετές καθυστερήσεις στην υλοποίηση της απόφασης, από το 2013 κανένα μηχάνημα δεν χρησιμοποιεί το λογισμικό της Microsoft, αλλά όλα «τρέχουν» το LiMux, δηλαδή μία ειδική διανομή που αναπτύχθηκε με βάση τα Ubuntu, και έχουν εγκατεστημένο το LibreOffice.\nΤώρα, όμως, μία επιτροπή των αρχών της πόλης συστήνει την «ολική επαναφορά» του software της αμερικανικής εταιρείας. Κι αυτό γιατί προτείνει την ανάπτυξη από το 2020 μίας νέας υποδομής για τις δημοτικές υπηρεσίες, η οποία θα βασίζεται στα Windows 10. Μάλιστα, η πρόταση θα τεθεί σε ψηφοφορία την Τετάρτη.\nΗ χρήση του LiMux συνάντησε αντιδράσεις σχεδόν από την πρώτη στιγμή. Τα παράπονα για προβλήματα συμβατότητας, σε συνδυασμό με την εκλογή του Dieter Reiter στη θέση του δημάρχου το 2014, ο οποίος τασσόταν υπέρ των Windows, έθεσαν σε αμφιβολία τα πλεονεκτήματα του ανοικτού λογισμικού.\nΟ Reiter παρήγγειλε μία έκθεση για την ΙΤ υποδομή του δήμου από ειδικούς συμβούλους, ανάμεσα στους οποίους συγκαταλεγόταν και η Accenture, συνεργάτης της Microsoft. Η έκθεση κατέληξε στο συμπέρασμα πως οι υπάλληλοι θα πρέπει να έχουν το δικαίωμα επιλογής ανάμεσα στα Windows/Office και LiMux/LibreOffice. Αν κέρδιζε έδαφος η πρώτη επιλογή, τότε σύμφωνα με την έκθεση θα έπρεπε να διερευνηθεί κατά πόσο θα ήταν οικονομικά συμφέρουσα η συνέχιση υποστήριξης του Linux.\nΤα προβλήματα συμβατότητας δεν εξαφανίσθηκαν ποτέ. Το τμήμα ανθρώπινου δυναμικού, πιο συγκεκριμένα, υποστηρίζει πως η χρήση συστημάτων της Oracle και της SAP καθιστά απαραίτητα τα Windows. Επίσης, δηλώνει πως αντιμετωπίζει προβλήματα με το «άνοιγμα» ορισμένων αρχείων PDF.\nΟ Matthias Kirschner, πρόεδρος της οργάνωσης Free Software Foundation Europe, θεωρεί πάντως πως αυτές οι δυσλειτουργίες δεν οφείλονται στο «ανοικτό» λογισμικό, αλλά σε θέματα κακής διαχείρισης και μάνατζμεντ. Εξάλλου, σύμφωνα με την έκθεση, η δυσαρέσκεια πολλών χρηστών οφείλονται στο γεγονός ότι «τρέχουν» παλιές εκδόσεις των προγραμμάτων, καθώς θέματα οργάνωσης καθυστερούν τις αναβαθμίσεις.\nΠροηγούμενο Previous post: Nokia: Ανακοίνωση της σειράς Ν στις 22 Φεβρουαρίου;\nΕπόμενη Next post: ΕΕΤΤ: Υπογραφή συμβάσεων παραχώρησης για τη χρήση φάσματος στη ζώνη 24,5-26,5GHz


Fishing Trips – Lemnos Fishing Trips\nHomeAll ServicesWhat We OfferFishing Trips\nΤα ταξίδια μας πλούσια σε αλιευτική συγκίνηση θα σας ενθουσιάσουν. Ξεκινώντας τα δροσερά πρωινά του καλοκαιριού από την Μύρινα και ανεβαίνοντας βόρεια στο ταξίδι μας για την δυτική ακτή του νησιού θα πλεύσουμε έξω από βραχώδη λόφο του κάστρου, έξω από την δυτικές παραλίες της Μύρινας τον Ρωμέικο και τα ρηχά νερά. Θα περάσουμε το ακρωτήριο Πέτασος που το συνοδεύει ο μύθος της ανδροκτονίας από τις γυναίκες του νησιού και την εκτεταμένη παραλία του Αυλώνα. Θα κατευθυνθούμε προς τον ‘Αγιο Γιάννη και εκεί θα ψαρέψουμε.\nΑν πάλι δεν μας επιτρέψει ο καιρός να κατευθυνθούμε στις δυτικές ακτές του νησιού θα τραβήξουμε νότια στον κόλπο του Πλατύ με την όμορφη παραλία, θα συνεχίσουμε πιο νότια περνώντας το ακρωτήριο Τηγάνι για να πάμε στις παραλίες του Θάνους, του Ζεματά ή και στο Διαπόρι. Θα ψαρέψουμε στο Τηγάνι, στην Παρανησιά ακόμη και στην Αγιά Θυμιά αν χρειαστεί. Οι ψαρότοποι είναι πλούσιοι και συνηθίζουν να ανταμείβουν τους ψαράδες.\nΘα μπορέσετε να κάνετε τα μπάνιο σας στις μικρές μοναχικές παραλίες αν κάτι τέτοιο είναι στα ενδιαφέροντα σας. Η νότια περιοχή που θα σας ταξιδέψουμε έχει μερικές από τις ομορφότερες παραλίες του νησιού.\nΕίτε δυτικά είτε νότια ταξιδέψουμε είμαστε βέβαιοι ότι το ταξίδι θα σας μείνει αξέχαστο για τον πλούτο των παραστάσεων, τις συγκινήσεις του ψαρέματος, το εύγευστο φαγητό μας. Σας περιμένουμε να σας ταξιδέψουμε σε μια διαφορετική εμπειρία.


dromena: Η πικρία του Βόγλη\nΔυόμισι χρόνια στο τιμόνι του ΔΗΠΕΘΕ Πάτρας κατάφερε με τη σύνεσή του να το βγάλει από το οικονομικό αδιέξοδο στο οποίο είχε περιέλθει. «Βρήκαμε ένα χρέος 1.100.000 ευρώ και το φτάσαμε στα 360.000 ευρώ. Χωρίς να δημιουργήσουμε νέα χρέη. Κάναμε σημαντικές παραγωγές και δεν ξανοίχτηκα παραπέρα, και πάντα με ένα 10% μείον, και γέμισε το θέατρο».\nΕπί θητείας του Γιάννη Βόγλη ανέβηκαν πολύ σημαντικές παραστάσεις που ξεπέρασαν τα όρια της Πάτρας, όπως η «Ορέστεια» του Αισχύλου, που αποτέλεσε μια πρόταση στο αρχαίο δράμα. Τώρα παρουσιάζει την «Κραυγή», με τον Αιμίλιο Χειλάκη και την Αθηνά Μαξίμου, που σπάει ταμεία. «Και να σκεφθεί κανείς ότι την περίοδο του καρναβαλιού κλείνει το θέατρο για ενάμιση μήνα».\nΑλλά τι ακριβώς προβληματίζει τον Γιάννη Βόγλη για να αναστείλει τον προγραμματισμό του θεάτρου; Ο ίδιος καταθέτει τον προβληματισμό του: «Παίρναμε μια γενναία επιχορήγηση από τον δήμο Πατρέων, της τάξεως των 1.400.000 ευρώ, που περικόπηκε κατά το ήμισυ, και ένα ποσό συγκριτικά αστείο από το υπουργείο Πολιτισμού. Οταν στην Ελλάδα πάει κάτι καλά, γίνεται κάτι και… Τι να πιστέψεις; Τι να αποφασίσεις; Να ξεκινήσεις κάτι με μεγάλο κόστος ή να ανεβάσεις κάτι εμπορικό; Αλλά και πάλι παίρνεις μεγάλο ρίσκο. Κι αν δεν περπατήσει;»\nΣΜΑΡΑΓΔΑ ΜΙΧΑΛΙΤΣΙΑΝΟΥ, ESPRESSO, 7.5.2011


Μια στιγμη στον ανεμο: Βραζιλία: σπάζοντας στο δρόμο τους δεσμούς με το αποικιακό παρελθόν...\nΒραζιλία: σπάζοντας στο δρόμο τους δεσμούς με το αποικιακό παρελθόν...\nτης Μπεττυ Μαρτινς, μετάφραση: Μάνος Αυγερίδης, για τα Ενθεματα...\nΒραζιλία: Μια διαμαρτυρία που ξεκίνησε από την αύξηση της τιμής των εισιτηρίων στα δημόσια μέσα μεταφοράς και την αντίθεση στις προκλητικές δαπάνες για το Μουντιάλ του 2014 και πολύ γρήγορα υπερέβη τα αιτήματα αυτά. Σε μια προσπάθεια να καταλάβουμε τον χαρακτήρα της εξέγερσης (και ενώ την Τετάρτη έγινε γνωστό ότι η αύξηση της τιμής των εισιτηρίων ακυρώνεται, μετά τις διαμαρτυρίες), δημοσιεύουμε με μικρές περικοπές το άρθρο της βραζιλιάνας BettyMartins (δημοσιεύθηκε στο www.opendemocracy.net, με τίτλο «Confronting disorder in Brazil», 19.6).H συγγραφέας έχει κάνει σπουδές τέχνης και πολιτισμικής διαχείρισης και ασχολείται με την καλλιτεχνική εκπαίδευση κοινωνικά αποκλεισμένων ομάδων στη Βραζιλία. Έχει ιδρύσει τον οργανισμό D-AEP.org.\nΓεννήθηκα στον Σάο Πάολο, την έβδομη μεγαλύτερη πόλη του κόσμου. Το Λονδίνο, όπου μένω, μοιάζει ακόμα στα μάτια μου σαν χωριό, όπου μπορώ να ζω όπως θέλω, να απολαμβάνω την ελευθερία μου (βέβαια, υπάρχουν σοβαρά ζητήματα με την πολιτική της Μ. Βρετανίας, αλλά δεν θα σταθώ σ’ αυτά σε τούτο το άρθρο). Πραγματικά νιώθω ελεύθερη στην καθημερινότητά μου εδώ.\nΗ βραζιλιάνικη κουλτούρα είναι ποικιλοτρόπως βουτηγμένη στη διαφθορά και τη βία. Η διαφθορά είναι ενσωματωμένη στη συνείδησή μας: είναι παρούσα στην καθημερινότητα σε τέτοιο βαθμό ώστε καταντάει μια κανονικότητα, μια επικίνδυνη κανονικότητα. Επιπλέον, ψηλαφώντας την πολιτισμική μνήμη της χώρας, εύκολα διακρίνει κανείς τα ίχνη της αποικιοκρατίας, τα οποία πολλές φορές βυθίζουν τον κόσμο σε αυτό που ο βραζιλιάνος παιδαγωγός και φιλόσοφος Πάουλο Φρέιρε όρισε ως «κουλτούρα της σιωπής». Μια κουλτούρα σιωπής δεν σκέφτεται, δεν παράγει. Μια κουλτούρα σιωπής καταναλώνει τα πάντα στο πέρασμά της και αναπαράγει τα ίδια συμπτώματα ξανά και ξανά.\nΝιώθω μεγάλη χαρά βλέποντας, έστω από απόσταση, τους Βραζιλιάνους να βγαίνουν στον δρόμο μαζικά και να αγωνίζονται για έναν κοινό σκοπό. Σίγουρα υπάρχουν παλιοί αγωνιστές που παλεύουν εδώ και χρόνια, και νιώθω τυχερή που γνωρίζω κάποιους από αυτούς. Αλλά εκείνο που συμβαίνει τώρα είναι κάτι διαφορετικό. Ίσως, τώρα, μια νέα γενιά σπάει επιτέλους τους δεσμούς με το αποικιακό παρελθόν. Ίσως αυτή η γενιά είναι πιο ελεύθερη από τη δική μου. Ίσως αυτό που έκανε τη διαφορά είναι τα κοινωνικά δίκτυα, τα αποκεντρωμένα social media, τα οποία μέχρι τώρα τουλάχιστον ελέγχονται από τους ίδιους τους πολίτες. Ναι, μπορεί μέσα από αυτά να γινόμαστε αντικείμενο παρακολούθησης, αλλά μπορούμε και να παρεμβαίνουμε. Αυτό το οποίο πρέπει να μάθουμε να διαχειριζόμαστε πλέον είναι ίσως το ζήτημα της εξουσίας. Απ’ ό,τι φαίνεται δεν τα ’χουμε πάει άσχημα μέχρι τώρα. Ναι, υπάρχει το #NSA (το σκάνδαλο παρακολούθησης τηλεφώνων από τις μυστικές υπηρεσίες των ΗΠΑ), αλλά έχουμε και την Άνοιξη των λαών, την Αραβική, την Ευρωπαϊκή και την Τουρκική, στη Βόρεια και τη Λατινική Αμερική, καθώς και τα συλλογικά κινήματα που οδηγούν σε μια παγκόσμια κοινωνική αφύπνιση και αλλαγή.\nΩστόσο, βλέπω επίσης την Βραζιλία που θυμάμαι: την παλιά Βραζιλία, με τις παραδοσιακές μιλιταριστικές της τακτικές. Και η παλιά Βραζιλία δεν είναι μόνο αυτή της αστυνομίας· το πιο επικίνδυνο μιλιταριστικό εργαλείο είναι τα παραδοσιακά της μέσα ενημέρωσης. Όπως και στην Τουρκία, η κατηγορία που εμφανίζεται πιο συχνά στους τίτλους των ειδήσεων είναι «ο βανδαλισμός». Τα μέσα ενημέρωσης, ως συνήθως, κάνουν πολύ επιτυχημένα αυτό που ξέρουν να κάνουν καλύτερα: διαίρει και βασίλευε. Αρχίζουν έτσι να εμφανίζονται κάποια οργισμένα σχόλια σχετικά με τους «βανδαλισμούς» στις διαδηλώσεις, που επισκιάζουν βέβαια τα πραγματικά διακυβεύματα. Η μεσαία τάξη, λένε, της Βραζιλίας, η οποία ζει σε ένα τελείως διαφορετικά σύμπαν, αγανακτεί με αυτούς που διαμαρτύρονται ενάντια στην αύξηση του εισιτηρίου των δημοσίων συγκοινωνιών κατά 0,20 λεπτά — στη Βραζιλία, η απόσταση μεταξύ των τάξεων είναι τεράστια: ένας άνθρωπος της μεσαίας τάξης δεν θα καταδεχόταν ποτέ να χρησιμοποιήσει τα δημόσια μέσα μεταφοράς.\nΈχω μιλήσει με ανθρώπους που συμμετέχουν στις διαδηλώσεις:\n«Ήμασταν περίπου 15.000 και όχι 5.000, όπως είπαν τα καθεστωτικά μέσα».\n«Ήταν ξεκάθαρο ότι η αστυνομία σκόπευε να μας διαλύσει ό,τι και να κάναμε. Όταν η πορεία πλησίασε στην πλατεία Ρούσβελτ άρχισε να χτυπάει βίαια τον κόσμο, αδιακρίτως και τελείως απρόκλητα».\n«Τα μήντια προσπαθούν να παρουσιάσουν τους διαδηλωτές σαν εγκληματίες. Αλλά αυτή τη φορά τα πράγματα ήταν λίγο δυσκολότερα γι’ αυτούς, αφού μπορούσαμε μέσω του ίντερνετ και των κοινωνικών δικτύων να πούμε τη δική μας εκδοχή της ιστορίας… Όλοι οι τηλεπαρουσιαστές, ταυτόχρονα, επιτίθονταν στους διαδηλωτές μιλώντας για βανδάλους. Μόνο όταν ήταν πια απολύτως αδύνατον να στηρίξουν αυτόν τον ισχυρισμό άρχισαν να μιλούν για την αγριότητα της αστυνομίας».\nΑς προσπαθήσουμε να ορίσουμε τη λέξη «βανδαλισμός». Βανδαλισμός είναι η πράξη της καταστροφής ενός πράγματος πολύτιμου για την κουλτούρα και την ιστορία ενός έθνους. Είναι λοιπόν ξεκάθαρο για μένα ότι εκείνος που πραγματικά προβαίνει σε βανδαλισμούς, σ’ αυτήν την περίπτωση, είναι εκείνος που επιτίθεται στην πιο πολύτιμη κληρονομιά αυτού του τόπου, θεματοφύλακες της οποίας είναι οι άνθρωποί του: στη δημοκρατία.\n«Παίρνουμε μαζί μας ξίδι για να προστατευθούμε από τα χημικά. Στη διάρκεια των διαδηλώσεων συνέλαβαν ανθρώπους μόνο και μόνο επειδή κουβαλούσαν ξίδι. Ποια λογική εξήγηση μπορεί να δοθεί γι’ αυτό; Το ξίδι δεν είναι παράνομο ναρκωτικό. Τα social media είναι γεμάτα από αστεία σχετικά μ’ αυτόν τον παραλογισμό. Δεν είχαν κανέναν πραγματικό λόγο να συλλάβουν ανθρώπους, οπότε δημιούργησαν έναν!»\nΑυτό που κάνουν οι Βραζιλιάνοι ξεπερνάει την πράξη της διαμαρτυρίας για την αύξηση του εισιτηρίου στις δημόσιες συγκοινωνίες (αν και το γεγονός αυτό αποτελεί από μόνο του έναν θεμιτό και δικαιολογημένο λόγο διαμαρτυρίας, στο μέτρο που η εικόνα μιας αναπτυσσόμενης οικονομίας στη Βραζιλία σε καμία περίπτωση δεν αντιστοιχεί στις πραγματικότητες του φτωχού πληθυσμού της). Είναι ένας ξεσηκωμός ενάντια στην κανονικότητα, ενάντια στην κάλυψη των γεγονότων από τα ΜΜΕ και την πολιτισμική μνήμη των Βραζιλιάνων. Και ελάχιστα έχουμε συνειδητοποιήσει αυτή την ανατροπή, ότι βρισκόμαστε σε ένα συναρπαστικό νέο στάδιο.\nΌπως έλεγα, τα social media έχουν παίξει έναν ρόλο-κλειδί. Οι Βραζιλιάνοι αποδείχθηκαν εξαιρετικά δραστήριοι στα ψηφιακά μέσα. Η ρητορική των «βανδαλισμών» δεν μπορούσε να υποστηριχθεί, όσο οι Βραζιλιάνοι ήταν ενεργοί στα social media: οι απαντήσεις στα ψέματα που ακούγονταν έρχονταν αμέσως, με αναρτήσεις για το τι πραγματικά συνέβαινε σε κάθε μέρος, φωτογραφίες, βίντεο, live streams. Ο κόσμος συζητούσε τα γεγονότα διεξοδικά, απορρίπτοντας τα παραδοσιακά μέσα και τους εκπροσώπους τους. Οι ρεπόρτερ των mainstream μέσων πρέπει πια να κρύβονται από τους διαδηλωτές, λόγω της παραπληροφόρησης στην οποία επιδόθηκαν στη διάρκεια των κινητοποιήσεων.\nΤώρα που οι κινητοποιήσεις έχουν επεκταθεί, προκύπτει μια ανησυχία σχετικά με τη πολιτικές διαφορές των χώρων που συμμετέχουν σε αυτές. Αν και οι διαμαρτυρίες ξεκίνησαν από την Αριστερά, τώρα πια πολίτες και από τον χώρο της Δεξιάς υψώνουν τις σημαίες τους στις διαδηλώσεις. Το γεγονός αυτό ασφαλώς προκαλεί κάποια σημαντικά ερωτήματα. Μπορεί αυτό να μετατοπίσει το ενδιαφέρον από τον αρχικό σκοπό; To Avaaz ήδη κυκλοφορεί μια διαμαρτυρία εναντίον της προέδρου Ρούτσεφ. Αυτός όμως είναι ο πραγματικός στόχος;\nΈνα ευρύτερο μέτωπο, πιο μαζικό, είναι ισχυρότερο αλλά συγχρόνως μπορεί να χάσει την πολιτική του εστίαση. Γι’ αυτό θα πρέπει να πραγματοποιηθεί ένας ανοιχτός διάλογος, με μεγάλη προσοχή ώστε να μην «καπελώσει» ο ένας τον άλλο με το αφήγημά του. Κάθε διάσπαση ανάμεσα στους διαδηλωτές θα αποτελέσει, κατά τη γνώμη μου, μεγάλο λάθος. Στέκομαι στο πλευρό των ανθρώπων που βρίσκονται στο δρόμο, αγωνίζονται και εξεγείρονται. Είμαι στο πλευρό εκείνων των ανθρώπων της Βραζιλίας, για τους οποίους μιλούσα πάντα με υπερηφάνεια στη Μ. Βρετανία: εκείνους τους Βραζιλιάνους που ενδιαφέρονται για την κοινότητά τους, που δρουν συλλογικά, που παλεύουν για έναν καλό σκοπό, ανεξάρτητα από τις κοινωνικές, θρησκευτικές ή πολιτισμικές τους καταβολές.\nΑναρτήθηκε από axil kar στις 10:17 π.μ.\nΕτικέτες ΑΠΟΙΚΙΟΚΡΑΤΙΑ, ΑΥΓΕΡΙΔΗΣ, ΒΡΑΖΙΛΙΑ\nΗ κλήρωση της basketleague - Πραγματοποιήθηκε η κλήρωση της basketleague τη Δευτέρα. Τα ντέρμπι της νέας σεζόν είναι τα εξής ΑΕΚ-ΠΑΟΚ (2η / 15η) Αρης-Παναθηναϊκός (2η / 15η) Αρης-Ο...\nΘεωρία των δύο άκρων διά στόματος Παπαδημούλη - Σε μία καταδικαστική δήλωση για την πρόσφατη επίθεση του Ρουβίκωνα στο υπουργείο Εξωτερικών σε αλληλεγγύη στον Παλαιστινιακό λαό προχώρησε ο ευρωβουλευ...\nΣυντροφικά μόνος - Επειδή εξελίσσεται ένας σκληρός πόλεμος, η ποιότητα των μεταξύ μας σχέσεων, των συντροφικών σχέσεων, μετράει πάρα πολύ. Η ποιότητα της διαφωνίας, η αίσθηση...\nyyyyyyyyy - yyyyyyyyyyyyyyyyy\nΓια τον Σταύριο Τσακυράκη - *Tον καθηγητή Σταύρο Τσακυράκη, αποχαιρετά ο Απόστολος Δοξιάδης με το μήνυμα που έστειλαν στην οικογένειά του οι τελευταίοι άνθρωποι που υπερασπίστηκε στο ...


Οι δημοσκοπήσεις και το «τέρας» των 180 - lastpoint.gr\n24/09/2018 22/11/2018 1 Σχόλιο\tΑΠΟΨΕΙΣ, ΔΗΜΟΣΚΟΠΗΣΕΙΣ, ΜΑΝΙΚΑΣ, ΝΔ, ΠΟΛΙΤΙΚΗ, ΣΥΡΙΖΑ\nΝα ξεκινήσουμε από τα βασικά κι ας τα επαναλαμβάνουμε. Οι μετρήσεις των πολιτικών διαθέσεων της κοινής γνώμης χρησιμοποιούνται κυρίως για να αποτυπώνονται οι διαφοροποιήσεις στις τάσεις κι όχι τόσο ως μέσο ακριβούς πρόβλεψης. Επίσης αυτές οι αλλαγές στις τάσεις ανιχνεύονται συγκρίνοντας τα διαχρονικά αποτελέσματα της ίδιας εταιρείας.\nΠοια είναι λοιπόν τα βασικά μηνύματα μετά τη ΔΕΘ; Η ΝΔ παραμένει κυρίαρχη σε απόσταση ασφαλείας από τον ΣΥΡΙΖΑ και σταθεροποιημένη στα ποσοστά της. Η κυβερνητική παράταξη δείχνει σαφή σημάδια αύξησης της καταβαραθρωμένης συσπείρωσης της, επιβεβαιώνιντας αυτό που είχα εξαρχής επισημάνει και αναλύσει σε παλαιότερα άρθρα μου. Όσο πλησιάζει η ημερομηνία των εκλογών ο πυρήνας του αριστερόστροφου μέρους του ΠΑΣΟΚ που μετακινήθηκε μαζικά προς τον ΣΥΡΙΖΑ επανέρχεται στην νέα του στέγη αφήνοντας τον χώρο των αναποφάσιστων.\nΌσοι πόνταραν στην εκλογική εξαφάνιση του ΣΥΡΙΖΑ συνειδητοποίησαν ότι αρκούσαν μερικές γενικόλογες νέες υποσχέσεις, κάποιες στοχευμένες παροχές και λίγη αριστερή ηθικολογία για να επανέλθουν στην κοίτη τους αρκετοί ψηφοφόροι και να πεισθούν πως παρά τα ψέματα ο Τσίπρας αξίζει μια δεύτερη ευκαιρία ώστε να μην έρθει στην εξουσία η επάρετος Δεξιά. Το τελευταία στοιχεία δείχνουν ότι κάλλιστα θα ξεπεράσει το 25% και υπό προϋποθέσεις μπορεί να κινηθεί και γύρω στο 28% από τη στιγμή που η μεγάλη πλειοψηφία των αναποφάσιστων προέρχονται από αυτόν και τόσα χρόνια δεν έχουν δείξει διάθεση μετακίνησης προς άλλο προορισμό.\nΥπενθυμίζω για μια ακόμη φορά ότι οι παραλληλισμοί με άλλες εποχές και την μετακίνηση μιας κρίσιμης μάζας προς τον νικητή δεν έχουν ιδιαίτερη σχέση με την σημερινή κατάσταση. Τότε αυτή η μάζα αποτελούνταν κυρίως από κεντρογενείς αστούς, τώρα η σύνθεση του έχει σαφή αριστερά, ταξικά χαρακτηριστικά.\nΕίναι αυτός λόγος για να τρομάζει η ΝΔ; Φυσικά και όχι. Έχει παγώσει μια σημαντική διαφορά, έχει ανακτήσει δικούς της παλιούς ψηφοφόρους και απορρόφησε μεγάλο μέρος του Ποταμιού. Γιατί πρέπει να βγουν πλερέζες επειδή η διαφορά μπορεί να βρίσκεται σε μονοψήφια επίπεδα; Ήταν αφελής η πίστη κάποιων στον εκμηδενισμό του ΣΥΡΙΖΑ κι έδειχνε έλλειψη γνώσης της κοινωνικής πραγματικότητας και της παγιας ιδεολογικής διαστρωμάτωσης που διαθέτει αξεπέραστα στεγανά.\nΠρέπει να κατανοήσουμε άπαντες ότι το ουσιαστικό διακύβευμα των επόμενων εκλογών δεν είναι η εξασφάλιση μιας ισχνής μειοψηφίας. Αυτή ίσως ενδιαφέρει περισσότερο όσους αγωνιούν για τον διαμοιρασμό των κυβερνητικών θέσεων με τον όποιο εταίρο, τον εξής ένα, το ΚΙΝ.ΑΛ. Όλοι οι υπόλοιποι επικεντρωνόμαστε στην δυνατότητα δημιουργίας Προεδρικής πλειοψηφίας που θα επιτρέψει την απρόσκοπτη εξάντληση της τετραετίας. Κι αυτό γιατί όπως διατυπώνω εδώ και πολλή καιρό η προοπτική νέου οικονομικού παγόβουνου δεν αποκλείεται ειδικά αν έως τον Μάρτιο του 2020 δεν έχουν ομαλοποιηθεί οι συνθήκες οριστικής και μόνιμης επάνοδου στις αγορές.\nΤα σημερινά στοιχεία δείχνουν ότι η επίτευξη αυτού του στόχου παραμένει δύσκολη. Ακόμη κι η επόμενη Βουλή αποδειχτεί πεντακομματική, αν και κανείς δεν μπορεί να αποκλείσει την είσοδο τουλάχιστον δύο ακόμη κομμάτων. Ακόμη κι αν η ΝΔ πετύχει μια οριακή κοινοβουλευτική πλειοψηφία. Παραμένει δυσεπίλυτος γρίφος η επίτευξη του 180. Το ΚΙΝ.ΑΛ που έδειξε δυναμική διψήφιο ποσοστού φαίνεται να κινείται στα ρηχά του 7-8% που δεν του εξασφαλίζει πολύ παραπάνω από 20 έδρες θέτοντας απαγορευτικό στη συγκρότηση Προεδρικού μετώπου.\nΟ δρόμος ως την ώρα της κάλπης είναι μακρύς και ο τελευταίος μήνας είναι ο κρισιμότερος όλων γιατί τίθενται τα τελικά διλήμματα. Αυτά οφείλει να αναζητήσει η ΝΔ και να τα προβάλλει με επίταση. Καθεστωτισμός ή δημοκρατία; Επιδοματικός εξισωτισμός ή ευκαιρίες για όλους; Μεταπολίτευση ή Νέα Μεταπολίτευση; Η μάχη είναι ακόμη μπροστά μας.\n← Αυτή η χώρα χρειάζεται ψυχολόγο\nΑπεχθής ιδεολογική τρομοκρατία →\nΤα ψηφιακά μέσα δικτύωσης στην υπηρεσία των δημοσίων φορέων\nΠάντα συναντάμε τους εαυτούς μας\n16/09/2019 17/09/2019 0\nOne thought on “Οι δημοσκοπήσεις και το «τέρας» των 180”\nΤό “κλειδί”, κατά τήν άποψη μου, τό κρατάει η “ΑΠΟΧΗ”. !\nΔιότι πάρα πολλοί ψηφοφόροι, που “έκαναν μούτρα” τό 2015, καί ΔΕΝ πήγαν νά ψηφίσουν, τό έχουν σκυλομετανοιώσει καί τώρα θά πάνε μέ χίλια, νά ψηφίσουν ΝΔ, εξαιτίας τού ΕΘΝΙΚΟΥ ΟΛΕΘΡΟΥ που προκλήθηκε από τήν ΑΡΙΣΤΕΡΑ, καί εννοείται πως αυτοί οι ψηφοφόροι ΔΕΝ θέλουν νά ακούν ούτε τήν λέξη “αριστερά”.! καί είναι ΓΕΛΟΙΟ νά πιστέψουμε ότι θά πάνε νά ψηφίσουν ΣΥΡΙΖΑ.! Ούτε ΕΝΑΣ ψηφοφόρος που απείχε τό 2015, ούτε ένας ΔΕΝ θά ψηφίσει ΣΥΡΙΖΑ.! Γιά νά είμαστε καί λιγο ΛΟΓΙΚΟΙ, καί επί τής πραγματικότητος, κι αν;; βέβαια συζητούμε μέ τόν κόσμο.!\nΑντιθέτως τό 2015, όλοι οι “ταγμένοι” που ΔΕΝ ψηφίζουν ΠΟΤΕ δεξιά-ΝΔ, ΟΛΟΙ αυτοί οι “αντιδεξιοί, τό 2015, είχαν πάει καί είχαν ψηφίσει μέ χίλια τόν ΣΥΡΙΖΑ, καί άπειροι εξ αυτών έχουν απογοητευθεί ΠΛΗΡΩΣ, καί από όσο έχω καταλάβει συζητώντας μέ κάποιους που ξέρω, ΤΩΡΑ αυτοί, είναι που θά ΑΠΕΧΟΥΝ.! καί λένε ότι απογοητεύθηκαν καί ΔΕΝ πάνε νά ψηφίσουν.! (καί καλύτερα, αφού ψηφίζουν αριστερά, καλύτερα από κάθε άποψη, αυτοί νά είναι που θά απέχουν.!)\nΑφήστε πιά καί τούς ψηφοφόρους τών ΑΝΕΛ όπου κι αυτοί κι αν είναι ΔΕΞΙΟΙ καραμπινάτοι, καί αυτοί κι αν τό έχουν σκυλομετανοιώσει που ψήφισαν ΑΝΕΛ, καί θά ξαναγύριζαν στήν ΝΔ, ΑΝ;; -ΠΡΟΣΟΧΗ.!- άν η ΝΔ, ΔΕΝ “ΧΑΖΟΑΡΙΣΤΕΡΙΖΕΙ”.!\nΟπότε αν κάνουμε χρήση τών μαθηματικών, κι αν τώρα τό ποσοστό τών απεχόντων, θά ΑΝΗΚΕΙ στούς “ταγμένους” νά ΜΗΝ ψηφίζουν δεξιά, καί αντιθέτως, μεγάλο ποσοστό τών απεχόντων, τό 2015, πάνε νά ΨΗΦΙΣΟΥΝ ΝΔ.! διότι κατάλαβαν, τήν καταστροφή που προκάλεσαν μέ τήν αποχή τους, τό 2915, τότε αντιλαμβανόμεθα πως αν τά ποσοστά τών απεχόντων ΑΝΤΙΣΤΡΑΦΟΎΝ, καί ΑΝΤΙ νά ΑΠΕΧΟΥΝ ΨΗΦΟΦΟΡΟΙ τής ΝΕΑΣ ΔΗΜΟΚΡΑΤΙΑΣ θά απέχουν ΑΡΙΣΤΕΡΟΙ ψηφοφόροι, τότε.. απλά η ΝΕΑ ΔΗΜΟΚΡΑΤΙΑ θά ΣΑΡΩΣΕΙ.!!!!! , αν;;.. βεβαίως η ΝΔ, ακολουθήσει ΔΕΞΙΟ ΠΑΤΡΙΩΤΙΚΟ ΛΟΓΟ, καί ΔΕΝ χαρίσει τούς Αγανακτισμένους καί κυρίως ΕΞΟΡΓΙΣΜΕΝΟΥΣ από τήν αριστερά, ψηφοφόρους, σέ άλλα δεξιά κόμματα, ή; ακόμα καί στήν ΧΑ.!\nΔιότι οι “ΤΑΓΜΕΝΟΙ αριστεροί”, ΔΕΝ ψηφίζουν ΠΟΤΕ ΝΔ, καί αν η ΝΔ, ερωτοτροπεί μέ τήν ΑΡΙΣΤΕΡΑ, ακολουθώντας τίς αριστερές ιδεοληψίες, καί υποκύπτοντας στά “φοβικά” σύνδρομα” τού παρελθόντος απέναντι στίς αριστερές ιδεοληψίες, τότε τό ΜΟΝΟ που θά καταφέρει είναι νά ΧΑΣΕΙ τούς ΔΕΞΙΟΥΣ ψηφοφόρους, καί νά “ψάχνεται” ή μέν ΝΔ, γιά κυβερνητικούς ετέρους, ή.. δέ ΕΛΛΑΣ, νά ΟΔΗΓΗΘΕΙ στήν οριστική καταστροφή.\nΚΑΛΗ ΦΩΤΙΣΗ.! στόν ΚΥΡΙΑΚΟ, αυτό μόνον έχω νά πώ.. Ο Κυριάκος, είναι εξαιρετικά ΕΞΥΠΝΟΣ καί εύχομαι καί πιστεύω, νά τό ΚΑΤΑΛΑΒΕΙ πως ΜΟΝΟΝ ο “ΔΕΞΙΟΣ ΠΑΤΡΙΩΤΙΚΟΣ ΛΟΓΟΣ”.! ΘΑ ΤΟΝ ΟΔΗΓΗΣΕΙ – ΜΕ 1.000.! – ΣΤΗΝ ΙΣΧΥΡΗ ΑΥΤΟΔΥΝΑΜΙΑ, τήν οποία έχει ΤΕΡΑΣΤΙΑ ΑΝΑΓΚΗ Η ΠΑΤΡΙΔΑ ΜΑΣ, σήμερα, γιά νά ΚΤΥΠΗΘΕΙ -πρωτίστως- τό ΑΡΙΣΤΕΡΟ ΠΑΡΑΚΡΑΤΟΣ, (δλδ, οι “μπαχαλάκηδες καί οι εγκληματίες και οι τρομοκράτες που τό αποτελούν.! καί που ο ΕΛΛΗΝΙΚΟΣ ΛΑΟΣ ΔΕΝ ΤΟΥΣ ΑΝΤΕΧΕΙ ΑΛΛΟ.!) καί νά γίνουμε επιτέλους μία φυσιολογική Ευρωπαϊκή χώρα, που σταδιακά θά ορθοποδήσει οικονομικά καί θά ευημερήσει.!